eKorinthos • Στοίχημα: Σε Φινλανδία και Σουηδία\nΑρχική Στοίχημα Στοίχημα: Σε Φινλανδία και Σουηδία\nΣτην Σκανδιναβία μεταφέρεται το ενδιαφέρον στο πρόγραμμα της Δευτέρας και υπάρχουν αναμετρήσεις με στοιχηματική αξία αρχικά στην Φινλανδία και έπειτα στην Σουηδία. Επίσης από σήμερα αλλάζει η φορολογία στο στοίχημα!\nΚότκα – Μάριεχαμν (18.30)\nΑπογοητευτικό ξεκίνημα πέρα ως πέρα για την Κότκα στην Φινλανδία και με απολογισμό 1-3-6 βρίσκεται αναμενόμενα στην προτελευταία θέση της βαθμολογίας. Με δύο σερί ισοπαλίες βελτίωσε κάπως το κλίμα εντός της ομάδας, αλλά αναζητά εναγωνίως μια δεύτερη νίκη, που θα της επιτρέψει να ελπίζει για την παραμονή στην μεγάλη κατηγορία. Μια ομάδα περιορισμένων δυνατοτήτων πάντως, κάτι που φαίνεται και από τον σχετικό πίνακα.\nΗ Μάριεχαμν είναι μια θέση πάνω βαθμολογικά σε σχέση με την σημερινή της αντίπαλο, αλλά οι προσδοκίες στο ξεκίνημα της σεζόν ήταν περισσότερες. Ειδικά τον τελευταίο καιρό έχει ξεχάσει τι θα πει νίκη και η πίεση ολοένα και μεγαλώνει. Οπότε σήμερα κόντρα στην προτελευταία Κότκα το τρίποντο αποτελεί μονόδρομος, αφού ακολουθούν ακόμη δυσκολότερα παιχνίδια στην συνέχεια.\nΠΡΟΒΛΕΨΗ: Δεν μας τα λένε καλά οι δύο ομάδες το τελευταίο χρονικό διάστημα, αλλά η Μάριεχαμν παραμένει ένα κλικ παραπάνω από την Κότκα και έχει το προβάδισμα για το διπλό στο 2.27 από την Stoiximan.\nΚάλμαρ – Χάκεν (20.00)\nΙκανοποιητική πορεία για την Κάλμαρ σε αυτό το πρώτο κομμάτι του πρωταθλήματος στην Σουηδία, όπως αποτυπώνεται και με τον απολογισμό της στις εννιά αγωνιστικές που έχει δώσει (3-5-1). Τελευταία έμεινε στο 1-1 με την Βάρμπεργκ, ενώ τρέχει ένα αήττητο δύο παιχνιδιών στο πρωτάθλημα. Σήμερα τεστάρει για τα καλά τις δυνάμεις της απέναντι στην φορμαρισμένη Χάκεν, όπου αναζητά ένα ακόμη θετικό αποτέλεσμα.\nΗ Χάκεν έχει πάρει μπρος το τελευταίο χρονικό διάστημα και εκεί που δεν κέρδιζε καθόλου, πλέον μετρά δύο διαδοχικά τρίποντα. Προσφάτως μάλιστα επιβλήθηκε της ΑΪΚ Στοκχόλμης εντός έδρας με 2-1 και έχει βάλει πλώρη για καλύτερες θέσεις στον πίνακα της βαθμολογίας. Εξάλλου, με απολογισμό 2-3-4 παραμένει αναμενόμενα ακόμη χαμηλά, αλλά έχει ποιότητα στο ρόστερ της και σύμμαχο τον χρόνο.\nΠΡΟΒΛΕΨΗ: Αρκετά υπολογίσιμη η Κάλμαρ, όμως απέναντι της είναι η φορμαρισμένη Χάκεν, που δείχνει πλέον ικανή για καλύτερα πράγματα. Πιο πιθανό από όλα το Goal/Goal στο 1.95 από το Pamestoixima.\nΧάλμσταντ – Τζουργκάρντεν (20.00)\nΌρθια έμεινε η Χάλμσταντ στο απαιτητικό παιχνίδι κόντρα στην Χάμαρμπι εκτός έδρας, αφού ισοφάρισε στις καθυστερήσεις για το ισόπαλο 1-1. Γι’ ακόμη μία αγωνιστική παρουσιάστηκε σοβαρή και συνεχίζει τα θετικά αποτελέσματα, όντας αήττητη τα τέσσερα πιο πρόσφατα παιχνίδια με δύο νίκες και δύο ισοπαλίες. Δύσκολο το έργο της ωστόσο και σήμερα απέναντι στην Τζουργκάρντεν, όπου μετρά για τα καλά τις δυνάμεις της και το τι μπορεί να καταφέρει στην συνέχεια.\nΗ Τζουργκάρντεν χωρίς να δυσκολευτεί ιδιαίτερα κέρδισε την Έρεμπρο με 3-0 πριν μία εβδομάδα και επέστρεψε στις νίκες μετά από δύο σερί ισοπαλίες. Αυτή την στιγμή μάχεται με την Μάλμε για χάρη της κορυφής, στην οποία θα επανέλθει σε περίπτωση νίκης σήμερα στο γήπεδο της Τζουργκάρντεν. Ένα αρκετά απαιτητικό εμπόδιο και πρέπει να παρουσιάσει τον καλό της εαυτό αν θέλει να πετύχει το δύο στα δύο.\nΠΡΟΒΛΕΨΗ: Δύσκολο το εμπόδιο της Χάλμσταντ, αλλά η φετινή Τζουργκάρντεν εμπνέει εμπιστοσύνη και έχει τον πρώτο λόγο για το διπλό στο 1.95 από την Bet365.\nΠροηγούμενο άρθροΠρόσκληση σε ενημερωτική εκδήλωση\nΕπόμενο άρθροΞεκινούν οι υποχρεωτικοί εμβολιασμοί και αναστολές εργασίας σε ανεμβολιαστους


"Μαμά, σάλασσα σέλω", είπε και ξεκινήσαμε με τα συμπράγκαλα της παραλίας να πάμε στην παραλία. Μαζί με τα κουβαδάκια, η Στεφανία πήρε μαζί τα δύο πιο αγαπημένα της παιχνίδια (αυτής της περιόδου, διότι ανά διαστήματα αλλάζει): τον Νάνο και τον Ιππόκαμπο.\nΤο παράξενο με τα παιδιά είναι πως τα πιο αγαπημένα τους παιχνίδια και αντικείμενα, αποτελούν μια αψυχολόγητη για εμάς τους μεγάλους επιλογή. Για παράδειγμα, η Στεφανία δεν έχει αγαπημένο αρκουδάκι να κοιμάται μαζί του, αλλά έχει μια συγκεκριμένη κουβέρτα αγκαλιάς (μεγέθους που προορίζεται για βρέφη, όχι για νήπια), που την λένε "πετσέτα μου" και αν δεν την έχει μαζί για να κοιμηθεί ζήτω που καήκαμε. Η "πετσέτα" πηγαίνει μαζί της πάντα και παντού.\nΌσον αφορά στο Νάνο, είναι ο ένας από τους γνωστούς επτά νάνους και βρέθηκε παραπεταμένος κάτω από στοίβες παλιών πραγμάτων στην αποθήκη του πατρικού μου. Έχουν διασωθεί οι 2 από τους 7, αλλά ο εικονιζόμενος έχει μια ξεχωριστή θέση στην καρδιά της κόρης μου, τον άλλον ούτε που να τον φτύσει (ίσως επειδή είναι χαμογελαστός, ενώ ο άλλος είναι ο Γκρινιάρης, αν λεγόταν έτσι). Δεν θυμάμαι καν να παίζω μαζί τους, δεν ξέρω από που τον αποκόμισα και επίσης δεν χώνευα ποτέ ούτε τη Χιονάτη, ούτε τους νάνους της. Κανείς δεν ξέρει πως βρέθηκε στα χέρια μου αυτός ο Νάνος και γιατί η Στεφανία τον διάλεξε για αγαπημένο της.\nΌσον αφορά στον Κόκαμπο (Ιππόκαμπο), αυτός δεν είναι καν δικός μου! Είναι κληροδότημα της έφηβης πλέον Μαριάτζελας, που μένει από πάνω μας και που "πέταξε" κάποια lego και μέσα στα lego υπήρχε αυτό το μυστηριώδες αντικείμενο, που η κόρη μου λατρεύει κι ας μη μπορεί καν να το πει σωστά. Ούτε ξέρει τι είναι ο ιππόκαμπος, αλλά σίγουρα είναι φίλος με το Νάνο.\nΚαι που λέτε, είχαμε πάει στην παραλία, παίξαμε με την άμμο, με τις πέτρες, τα ξυλαράκια, το νερό... Ο Νάνος και ο Ιππόκαμπος, δυο αντικείμενα άσχετα μεταξύ τους, που ποτέ δεν τα προόριζε η μοίρα να πάνε παραλία, έκαναν βουτιές, λιαζόντουσαν και περνούσαν υπέροχα στα χέρια της Στεφανίας. Έτρεμα μη τα χάσουμε μέσα στις άμμους, είχα το νου μου συνέχεια μη τους θάψει και δεν μπορεί να τους ξαναβρει.\nΣε κάποια διαδρομή από το σποτ που καθόμασταν προς το νερό, για να γεμίσουμε το ποτιστήρι, βρήκαμε μια έφηβη barbie, ξεχασμένη από άλλο παιδί ή θησαυρός της θάλασσας, δεν ξέρω, ήταν σε κακό χάλι. Η Στεφανία ξετρελάθηκε κι άρχισε να παίζει μαζί της και να την κάνει μπάνιο στην αυτοσχέδια πισίνα που είχε φτιάξει. Βρήκα ευκαιρία να μαζέψω το Νάνο και τον Ιππόκαμπο χωρίς να με δει, για να μην τους χάσουμε. Τους σκούπισα με μια χαρτοπετσέτα και τους έβαλα κάπου, να είναι ασφαλείς.\nΗ ώρα πέρασε και τα μαζέψαμε και φύγαμε. Την είχε πιάσει γκρίνια από τη νύστα και φύγαμε κάπως βιαστικά, εν μέσω τσιρίδας και κλάματος. Ήταν η ώρα που η Στεφανία είχε λοκάρει τους χειμερινούς κολυμβητές και μου επέμενε "κι εμείς! κι εμείς!", αλλά δεν είχαμε ούτε πετσέτα ούτε δεύτερο βρακί για να μπούμε στη θάλασσα, επομένως έπρεπε να φύγουμε πριν μου φύγει από τα χέρια και πέσει με τα ρούχα.\nΣημειώσατε ότι είχαμε μαζί στο καρότσι ΚΑΙ το νεογέννητο. Έκανα δύο διαδρομές προς το αυτοκίνητο για να τα μαζέψω όλα (ψάθες, τσάντες, τάπερ, παιχνίδια, καρότσια, παιδιά). Η Στεφανία να έχει κρίση tantrum και να χαλάει τον κόσμο. Με πιάνουν τα νεύρα μου και για να συμμαζέψω το χάος, πιάνω ό,τι σκουπίδι έβλεπα μέσα στο αυτοκίνητο να το πετάξω σε ένα μεγάλο κάδο, που ήταν ακριβώς δίπλα εκεί που είχα παρκάρει.\nΞεκουβάλα πάλι, το παιδί, το μωρό, το καρότσι, τα παιχνίδια, τις τσάντες, τα τάπερ, τα νερά, τα γάλατα... Ετοίμαζα το μεσημεριανό μας και τότε έρχεται η Στεφανία εμφανώς ταραγμένη... "Μαμά, που είναι ο Νάνος; Που είναι ο Κόκαμπος;". Σταματάω τα πάντα για να τη βοηθήσω να τα βρει. Ψάχνω μέσα στις τσέπες, στις τσάντες, στο αμάξι, στο πορτ μπαγκάζ, στη θήκη του καροτσιού, στο βρακί μου. Πουθενά. Αφού έψαξα παντού από δύο τρεις φορές, κατάλαβα ότι τους είχαμε χάσει! Σκέφτηκα πως θα μου έπεσαν από όπου τους είχα βάλει, έτσι όπως πήγαινα αλαφιασμένη πάνω κάτω, καθώς μάζευα τα πράγματά μας.\nΗ Στεφανία δεν έκλαιγε, αλλά ήταν αμίλητη, παγωμένη και σίγουρα στεναχωρημένη. Ένιωσα μια μαχαιριά στην καρδιά! Εγώ ήμουν υπεύθυνη για τον Νάνο και τον Ιππόκαμπο! Εγώ τους μάζεψα, εγώ έπρεπε να τους της φυλάω. Και να πω ότι δεν το σκέφτηκα ότι θα τους χάσουμε; Να πω ότι δεν τους μάζεψα ακριβώς για να αποφύγω αυτή την κακοτοπιά; Και που να ξαναβρείς αυτόν τον Νάνο και αυτόν τον Ιππόκαμπο; Πόσο θα πληγωνόταν το παιδάκι μου, όταν θα καταλάβαινε ότι δεν θα τους ξαναδεί;\nΔεν μπορώ να περιγράψω το συναίσθημα. Είμαι επιρρεπής στο να χάνω αντικείμενα, κυρίως την ομπρέλα μου και τα φουλάρια μου, αλλά όχι και τα αγαπημένα παιχνίδια της Στεφανίας μου! Βούρκωσα, έπεσα στα γόνατα και της είπα συγνώμη. Εκείνη με κοίταζε με απορία, δεν είχε καταλάβει ότι δεν μπορώ να τους βρω. Γιατί τα παιδιά μας, πιστεύουν ότι μπορούμε να βρούμε τα πάντα, να κάνουμε τα πάντα, ότι δεν κάνουμε λάθη.\nΑφού ξεπέρασα αυτό το σοκ της απελπισίας μου κι ένιωσα τελείως ένοχη και άχρηστη, πίστεψα αυτό που το παιδί μου θα πίστευε για εμένα. "Πάμε πίσω να τους βρούμε!", της είπα. Ήμουν αποφασισμένη να κάνω ακόμη και εκσκαφή και να ψάξω κάτω από κάθε κόκκο άμμου προκειμένου να τους βρω. Αν ήμουν τυχερή, θα μου έπεσε εκεί που παρκάραμε. Ξανάβαλα στο αυτοκίνητο τα παιδιά και έτρεξα πίσω προς την παραλία και τότε θυμήθηκα! Τους σκούπισα με χαρτοπετσέτα. Πέταξα τα σκουπίδια του αυτοκινήτου. Ήξερα που είναι ο Νάνος και ο Ιππόκαμπος! Στον κάδο!\nΌταν φτάσαμε έτρεξα με λαχτάρα στον κάδο, ξεχώρισα αμέσως τη φανταχτερή χαρτοπετσέτα με τις γοργόνες και ο Νάνος με τον Ιππόκαμπο στεκόντουσαν ακριβώς από πάνω της σαν θαύμα! Τους άρπαξα και μπήκα με φόρα στο πίσω κάθισμα ουρλιάζοντας από χαρά, "ΤΟΥΣ ΒΡΗΚΑ! ΣΤΕΦΑΝΙΑ ΤΟΥΣ ΒΡΗΚΑ!!!". Η Στεφανία τους κράτησε στα μικρούλικα χεράκια της χωρίς ιδιαίτερο ενθουσιασμό, μάλλον δεν είχε καταλάβει ποτέ ότι όντως τους έχασα και υπήρχε πιθανότητα να μην τους ξαναβρώ. Μου έδειξε με σχεδόν απάθεια τη θάλασσα, "μπάνιο μαμά"... (τον χαβά της!). "Την επόμενη φορά!", της υποσχέθηκα και φύγαμε.\nΓια κάποιον που δεν έχει παιδί, ίσως είναι μια τελείως γελοία κατάσταση! Κι εγώ δεν είχα φανταστεί ποτέ πόσο άσχημα μπορεί να νιώσω επειδή το παιδί μου έχασε ένα παιχνίδι... Η μητρότητα σου μαθαίνει απίστευτα πράγματα, σε ανύποπτες στιγμές. Δεν έχει ονομασία το συναίσθημα εκείνο. Είναι μεταξύ αποτυχίας, απελπισίας, φόβος ότι θα την απογοητεύσω, τρόμος μην πληγωθεί από δική μου απερισκεψία... Και δυστυχώς είμαι σίγουρη ότι θα ξανασυμβεί κάτι αντίστοιχο και ίσως δεν είμαστε τόσο τυχερές. Είναι όλα μέσα στη ζωή φυσικά!


Πριν της Παναγιάς, της Σοφίας Καρασούλη | Chios News\nΑρχική Απόψεις Face-tweet Πριν της Παναγιάς, της Σοφίας Καρασούλη\nΠριν της Παναγιάς, της Σοφίας Καρασούλη\nΟι παλιές γιορτές …\nΛίγες ημέρες πριν της Παναγίας άρχιζαν οι προετοιμασίες. Τα κρυστάλλινα ποδαράτα ποτήρια- δώρο της Αμερικάνας θείας- έβγαιναν από το ψηλό ντουλάπι, ο ασημένιος δίσκος και τα κουταλάκια της προίκας της μητέρας έπρεπε να γυαλιστούν, τα κεντητά τραπεζομάντηλα να σιδερωθούν, κι η σάλα – το απαγορευμένο δωμάτιο- άνοιγε επί τέλους!\nΟι σκονισμένες εμπριμέ κλάδες πήγαιναν για πλύσιμο και φαινόταν πια το σκάλισμα του καναπέ και των πολυθρόνων σ´ όλη τους τη μεγαλοπρέπεια. Τρίβαμε τα τζάμια με ´Αζαξ και παλιές εφημερίδες, να γίνουν αόρατα, ρίχναμε νερά στα σκαλιά και στην μπροστινή βεράντα. Η μητέρα μου πήγαινε για την τελευταία πρόβα του φουστανιού στην κυρία Αργυρώ ή στην Πόπη. Πάντα έραβε φόρεμα για της Παναγίας, για τη γιορτή του πατέρα μου, με υφάσματα ξενικά που κουβαλούσανε οι ναυτικοί συγγενείς.\nΑνήμερα της Παναγίας ήμαστε επί ποδός: χτυπούσαν τα τηλέφωνα να μάς εύχονται Χρόνια Πολλά, χτυπούσε το κουδούνι της εξώπορτας να μάς φέρνουν γλάστρες και τούρτες από συγγενείς και γνωστούς. Οι πιο πολλές τούρτες ήτανε του ζαχαροπλαστείου Κοντούδη, κι αργότερα του Αυγουστάκη.\nΚατά τις 6 – παρά τις διαμαρτυρίες μου ότι είναι νωρίς και κάνει ζέστη- έπρεπε να ντυθούμε γιατί οι πρώτες επισκέψεις άρχιζαν νωρίς. Επί του κεράσματος εγώ, η κόρη του σπιτιού… Πρώτα, μια πορτοκαλάδα ή λικεράκι κι ένα ζαχαρωτό. Ακολουθούσε τούρτα, και για όσους έμεναν παραπάνω μια μπάλα παγωτό πραλίνα του Κρόνου.\nΚατά το βραδάκι , όταν κατέφθαναν οι στενοί συγγενείς, ήταν η ώρα για το ουζάκι και τους μεζέδες. Τότε εμφανιζόταν κι ο πατέρας μου από όπου κρυβόταν όλο το απόγευμα, έβρισκα κι εγώ τα ξαδέλφια μου να παίξω λίγο ή να κουβεντιάσω και να ξεφύγω από το συνεχές τρατάρισμα. Δεχόμαστε επισκέψεις για τρεις ολόκληρες ημέρες! Μόνο μια φορά έπρεπε να λείψομε στην Αθήνα της Παναγίας κι η μητέρα μου δημοσίευσε στην εφημερίδα πως δε θα δεχτεί επισκέψεις, “για να μην έρχονται άδικα οι άνθρωποι!”\nΠροηγούμενο άρθροΠαγκόσμιος πρωταθλητής με την Εθνική Νέων ο Κ. Γκιουβέτσης (VIDEO)\nΕπόμενο άρθροΠυρκαγιά στην Αγ. Παρασκευή Καρυών- άμεση επέμβαση, τραυματισμός πυροσβέστη, προσαγωγή υπόπτου


Meteora Voice: STEM: πρωτοποριακό πρόγραμμα επιστημονικού εξοπλισμού για τα σχολεία του Δ. Τρικκαίων\nSTEM: πρωτοποριακό πρόγραμμα επιστημονικού εξοπλισμού για τα σχολεία του Δ. Τρικκαίων\nMeteora Voice | 9:49 μ.μ. Δευτέρα, 4 Σεπτεμβρίου 2017 | ΤΟΠΙΚΑ\nΤο αρκτικόλεξο της επιστήμης έρχεται στα σχολεία των Τρικάλων μέσω του Δήμου Τρικκαίων! Το STEM (αγγλικά: Science, Technology, Engineering and Mathematics, δηλαδή Επιστήμη, Τεχνολογία, Μηχανική και Μαθηματικά) είναι το εκπαιδευτικό «πακέτο» που προσφέρει στους μαθητές και τις μαθήτριες ο Δήμος Τρικκαίων.\n- ευρυζωνική σύνδεση\n- Υπολογιστές συγκεκριμένων δυνατοτήτων και απαιτήσεων\n- Πλακέτες προγραμματισμού\n- Κιτ ρομποτικής,\nκαι οτιδήποτε κριθεί ότι απαιτείται στην κατεύθυνση ανάπτυξης αυτής της μορφής μάθησης.\nΤο STEM είναι ένα εκπαιδευτικό πλαίσιο που χρησιμοποιείται παγκοσμίως, μέσω της διεπιστημονικής προσέγγισης των συγκεκριμένων τομέων. Σε αυτό το μαθησιακό περιβάλλον οι μαθητές εξερευνούν, εφευρίσκουν, ανακαλύπτουν με τη χρήση πραγματικών προβλημάτων και καταστάσεων. Το STEM ενθαρρύνει την καινοτομία συνδυάζοντας τις επιστημονικές περιοχές, βοηθώντας τους μαθητές να κάνουν νέες συνδέσεις μεταξύ των επιστημονικών κλάδων και μερικές φορές βοηθά στη δημιουργία εντελώς νέων κλάδων.\nΣε δεύτερο επίπεδο, όπως τόνισε ο κ. Παπαστεργίου, θα διαπιστωθεί ποιοι εκπαιδευτικοί και με ποιον τρόπο θα αναλάβουν να χρησιμοποιήσουν – επιδείξουν – διδάξουν τον σχετικό εξοπλισμό και σε τρίτο επίπεδο θα πραγματοποιηθούν σεμινάρια εκμάθησης.\nΌπως ανέφερε ο κ. Παπαστεργίου, στόχος είναι να κινηθεί το ενδιαφέρον των μαθητών, όχι μόνο για την επιστήμη, αλλά και για την ενεργοποίηση των ίδιων σε επίπεδο εξεύρεσης τρόπων συνεργασίας και μάθησης.\nΑυτή η πρωτοποριακή δράση θα υλοποιηθεί το αμέσως επόμενο διάστημα για το σχολικό έτος 2017-18.\nΑναρτήθηκε από Meteora Voice on Δευτέρα, 4 Σεπτεμβρίου 2017 στις 9:49 μ.μ.


Εκταφή και μητρώο για τα θύματα του Φράνκο - ΤΑ ΝΕΑ\ntanea.gr > Έντυπες Ειδήσεις > Κόσμος > Εκταφή και μητρώο για τα θύματα του Φράνκο\nΟι ιστορικοί υπολογίζουν ότι η δικτατορία σκότωσε 150.000 ανθρώπους με αποφάσεις στρατοδικείων αλλά και δολοφονίες από παραστρατιωτικούς μεταξύ 1936 και 1947\nΜπαστέα Νατάσα 17 Ιουνίου 2021 | 05:00\nΗ αντιπρόεδρος της ισπανικής κυβέρνησης Κάρμεν Κάλβο, η οποία έχει αποφασίσει να αντιμετωπίσει κατάματα το φασιστικό παρελθόν, θυμάται ακόμη την πρώτη φορά, πριν από τέσσερις δεκαετίες, όταν επισκέφθηκε την Κοιλάδα των Πεσόντων, το μνημείο όπου φυλάσσονται τα οστά περίπου 33.000 από όσους πέθαναν στον εμφύλιο πόλεμο της δεκαετίας του '30 που έφερε στην εξουσία τον δικτάτορα Φρανσίσκο Φράνκο. «Μου έδωσε μια αίσθηση ανικανότητας» λέει. Τώρα, η 64χρονη πρώην υπουργός Πολιτισμού θέλει την ανάληψη δράσης, 45 χρόνια μετά τον θάνατο του Φράνκο.\nΤο στέλεχος του Σοσιαλιστικού Κόμματος προωθεί νομοσχέδιο το οποίο, μεταξύ άλλων μεταρρυθμίσεων, επισπεύδει την εκταφή απ' ό,τι έχει μείνει από τις δεκάδες χιλιάδες σορούς που οι στρατιώτες του Φράνκο έριξαν σε μαζικούς τάφους σε όλη τη χώρα, δημιουργεί ένα έγκυρο μητρώο θυμάτων και αλλάζει την Κοιλάδα, στην οποία δεσπόζει ένας τεράστιος σταυρός.\nΗ κίνηση αυτή στην Ισπανία γίνεται καθώς χώρες σε όλον τον κόσμο έρχονται αντιμέτωπες με την ιστορία τους, με το Ηνωμένο Βασίλειο να επανεξετάζει το δουλεμπόριο και τις ΗΠΑ να αναθεωρούν αιώνες ρατσιστικών διακρίσεων. «Τι λέμε στις οικογένειες;» αναφέρει η Κάλβο σε συνέντευξή της στους «Financial Times». «Δεν έχουμε το δικαίωμα να ξεχάσουμε, έχουμε την υποχρέωση να θυμόμαστε... Εχουμε πιο πολλούς εξαφανισμένους από τη Χιλή και την Αργεντινή μαζί». Οι ιστορικοί υπολογίζουν ότι η δικτατορία του Φράνκο σκότωσε περίπου 150.000 ανθρώπους με αποφάσεις στρατοδικείων αλλά και δολοφονίες από παραστρατιωτικούς μεταξύ 1936 και 1947. Θεωρούν ότι περίπου 25.000 πτώματα βρίσκονται σε μαζικούς τάφους και μπορεί να γίνει εκταφή τους μέσα στα επόμενα τέσσερα-πέντε χρόνια.\nΗ κυβέρνηση του Πέδρο Σάντσεθ ελπίζει να ολοκληρώσει το νομοσχέδιο μέσα στις επόμενες εβδομάδες και να το στείλει στο κοινοβούλιο για έγκριση. Ωστόσο αυτή την εβδομάδα ανώτατοι δικαστές εξέφρασαν ανησυχίες για κάποιες από τις προτάσεις, καθώς η κυβέρνηση προτίθεται να κλείσει ένα ίδρυμα αφιερωμένο στη μνήμη του Φράνκο. Το νομοσχέδιο θα είναι η τρίτη κίνηση μιας σοσιαλιστικής κυβέρνησης στη χώρα να αντιμετωπίσει το φασιστικό παρελθόν. Νόμος του 2007 εξασφάλισε τη χρηματοδότηση για τις εκταφές από τους μαζικούς τάφους και ο Πέδρο Σάντσεθ διέταξε την απομάκρυνση της σορού του Φράνκο από την Κοιλάδα το 2019.\nΩστόσο τα τελευταία μέτρα πάνε πολύ πιο μακριά. Το νομοσχέδιο δεν θεωρεί ότι οι εκταφές είναι απλώς δικαίωμα των οικογενειών αλλά υποχρέωση του κράτους. Φέτος προγραμματίζονται εκταφές από 114 περιοχές σε όλη την Ισπανία. Υπολογίζεται ότι παραμένουν 600 μαζικοί τάφοι. Πρόσφατα εντοπίστηκαν σε μαζικό τάφο 450 άτομα που δολοφονήθηκαν από στρατιώτες του Φράνκο στη Σεβίλλη, όμως τελικά φαίνεται ότι μέσα στον τάφο ρίχτηκαν περισσότερα από 1.000 άτομα. Σε έναν άλλο μαζικό τάφο στην Κόρδοβα πιστεύεται ότι ρίχτηκαν 5.000 πτώματα.\nΔΕΔΟΜΕΝΑ DNA. Το νομοσχέδιο προβλέπει τη δημιουργία εθνικής βάσης δεδομένων DNA για θύματα και σκοπεύει να ενισχύσει τη διδασκαλία της περιόδου του εμφυλίου πολέμου στα σχολεία. Επίσης θα απομακρύνει τη σορό του Χοσέ Αντόνιο Πρίμο ντε Ριβέρα, ιδρυτή της φασιστικής φάλαγγας, από την προνομιακή θέση μπροστά στο ιερό της εκκλησίας που υπάρχει στην Κοιλάδα. Μέχρι στιγμής δεν υπάρχουν σχέδια για την εκταφή των 12.000 Δημοκρατικών μαχητών τα οστά των οποίων μεταφέρθηκαν από τους μαζικούς τάφους του καθεστώτος Φράνκο και ετάφησαν ξανά στην Κοιλάδα, μαζί με τους πρώην εχθρούς τους.\nΔεν συμφωνούν βέβαια όλοι με αυτά τα σχέδια. «Είναι καλύτερα να αφήσουμε τα πράγματα όπως είναι και να μην ξανανοίξουμε πληγές» δήλωσε σε δημοσιογράφους πρόσφατα ο Ντιέγκο, επισκέπτης στην Κοιλάδα των Πεσόντων. Αλλοι πιστεύουν ότι είναι σωστό να αντιμετωπίσει η Ισπανία την πιο φρικτή περίοδο της σύγχρονης ιστορίας της. «Οι παππούδες μας υπέφεραν από τον εμφύλιο πόλεμο... πίστευαν ότι μετά θα υπάρχει πραγματική ειρήνη, όμως τα πράγματα εξελίχθηκαν διαφορετικά» παρατηρεί η Σολ Χερνάντεζ. «Χρειαζόμαστε μια βαθιά διαδικασία συμφιλίωσης σε αυτή τη χώρα - κάτι που μόλις τώρα αρχίζει».


To προφίλ αυτών που κακοποιούν και σκοτώνουν ζώα\nΠέμπτη, 28 Νοέμβριος 2019 11:12\nΈνα φρικιαστικό περιστατικό βίαιης κακοποίησης ζώου συνέβη πριν από λίγες μέρες. Αυτή τη φορά το περιστατικό καταγράφηκε στην Ξάνθη όπου ένα άτυχο σκυλάκι, μόλις δύο μηνών, βρέθηκε με ακρωτηριασμένο πόδι και αυτιά καθώς και διάφορες μαχαιριές στο σώμα του. Πιο συγκεκριμένα τα άκρα και τα αυτιά του σκύλου φαίνεται πως είχαν κοπεί με μαχαίρι. Δεν υπάρχει καμία αμφιβολία ότι θα πέθαινε αν δεν τον έβρισκε μια φιλόζωη η οποία έσπευσε καλώντας φιλοζωική της περιοχής η οποία και ανέλαβε να το περιθάλψει. Ακόμα χαροπαλεύει και οι δράστες του εγκλήματος δεν εντοπίστηκαν ποτέ. Είναι συνηθισμένο φαινόμενο άλλωστε, ειδικά στις πιο μικρές κοινωνίες, οι τυχόν μάρτυρες να σιωπούν, συνήθως από φόβο «μην μπλέξουν».\nΛίγες μέρες νωρίτερα θύελλα αντιδράσεων είχε προκαλέσει μια φωτογραφία η οποία εικόνιζε ένα σκυλί δεμένο στον προφυλακτήρα ενός αυτοκινήτου εν κινήσει να σέρνεται από τον οδηγό του οχήματος στην Κρήτη. Οι φωτογραφίες τις οποίες τράβηξε αυτόπτης μάρτυρας οδήγησαν στην σύλληψη του ηλικιωμένου οδηγού του οχήματος ο οποίος ισχυρίστηκε πως με αυτό τον τρόπο ήθελε να απομακρύνει το αδέσποτο σκυλί από το χωράφι του.\nΑυτά είναι μόνο δύο από τα πιο πρόσφατα περιστατικά κακοποίησης ζώων συντροφιάς- έτσι όπως χαρακτηρίζονται και από την νομοθεσία τα σκυλιά και οι γάτες- που έχουν καταγραφεί στη χώρα μας. Όμως είναι πολύ περισσότερα και ακούμε γι αυτά σχεδόν καθημερινά. Μαθητές που κλωτσάνε μέχρι θανάτου γάτα λες και είναι μπάλα του ποδοσφαίρου, οπλίτες που πετούν έναν σκύλο σε γκρεμό, σκυλίτσα με τα μωρά της που κάποιοι επιχειρούν να κάψουν ζωντανή μαζί με τα κουτάβια της, μαζικές δηλητηριάσεις ακόμα και σκοποβολή με καραμπίνα, λιντσαρίσματα, απαγχονισμοί, σεξουαλική κακοποίηση, ακρωτηριασμοί, σκυλιά που πετιούνται από το μπαλκόνι και άλλα πολλά.\n''Η συμπεριφορά του να βλάπτει κανείς ζώα, είτε είναι παιδί είτε είναι ενήλικας, αποτελεί κλινικό σύμπτωμα συγκεκριμένων ψυχικών διαταραχών. Στην παιδική και εφηβική ηλικία οι παιδοψυχίατροι το χαρακτηρίζουν ως διαταραχή διαγωγής ενώ στους ενήλικες αποτελεί κύριο χαρακτηριστικό της αντικοινωνικής διαταραχής της προσωπικότητας.''\nΥπάρχει βέβαια και η παθητική βία όπως το να έχει κανείς ένα ζώο στο σπίτι και να μην το φροντίζει σωστά, τα βαρελόσκυλα των νησιών που είναι δεμένα μέρα-νύχτα, η αμέλεια εκείνων που έχουν ένα ζώο περιορισμένο σε ένα μπαλκόνι ή μια ταράτσα, τα σκυλιά που πετιούνται στον δρόμο επειδή μεγάλωσαν και δεν είναι πια χαριτωμένα, όλα αυτά είναι περιπτώσεις που κανονικά διώκονται από τον νόμο. Δεν χρειάζεται να τα βασανίζει κανείς για να τιμωρηθεί.\nΤα ζώα σε όλες αυτές τις περιπτώσεις φαίνεται να αντιμετωπίζονται ως «πράγματα» και όχι ως έμβια όντα τα οποία βιώνουν τον πόνο και το πρόβλημα είναι ακριβώς αυτό, ότι τα ζώα, σε αυτές τις περιπτώσεις, δεν θεωρούνται αντάξια των ανθρώπων αλλά είναι τελείως ασήμαντα.\nΟι ενήλικες οι οποίοι συστηματικά κακοποιούν κατοικίδια μπορεί να ασκήσουν κάθε μορφής ενδοοικογενειακή και διαπροσωπική βία, ενώ συχνά εμπλέκονται και σε παραβατικές πράξεις που διώκονται ποινικά.\nΑν και στους περισσότερους από εμάς που ακούμε γι αυτά τα συμβάντα δημιουργούνται συναισθήματα φρίκης και αποτροπιασμού ωστόσο ως κοινωνία στο σύνολο φαίνεται ότι πάσχουμε από έλλειψη σεβασμού απέναντι στα ζώα και δη σε αυτά που ως είδος έχουμε επιλέξει να μας κάνουν συντροφιά- για να μη μιλήσουμε για τη βία που ασκείται στα παραγωγικά ζώα γιατί αυτή είναι μια άλλη μεγάλη κουβέντα.\nΓιατί όμως κάποιος να κακοποιήσει ένα ανυπεράσπιστο ζώο; Τι είδους κίνητρα μπορεί να έχει; Πως σκέφτεται και τι νιώθει; (αν νιώθει). Και τελικά ποια είναι τα χαρακτηριστικά του ανθρώπου που κακοποιεί τα ζώα;\nΟ καθηγητής της Κτηνιατρικής σχολής του Πανεπιστημίου Θεσσαλίας και κτηνιατροδικαστής κ. Δημήτρης Δούκας\nΗ απάντηση που δίνει καθηγητής της Κτηνιατρικής σχολής του Πανεπιστημίου Θεσσαλίας και κτηνιατροδικαστής κ. Δημήτρης Δούκας είναι αφοπλιστική. «Η συμπεριφορά του να βλάπτει κανείς ζώα, είτε είναι παιδί είτε είναι ενήλικας, αποτελεί κλινικό σύμπτωμα συγκεκριμένων ψυχικών διαταραχών. Στην παιδική και εφηβική ηλικία οι παιδοψυχίατροι το χαρακτηρίζουν ως διαταραχή διαγωγής ενώ στους ενήλικες αποτελεί κύριο χαρακτηριστικό της αντικοινωνικής διαταραχής της προσωπικότητας».\nΗ αντικοινωνική διαταραχή προσωπικότητας είναι ένας σχετικά πρόσφατος όρος, ο οποίος εισήχθη, την δεκαετία του 1980, με σκοπό την αντικατάσταση των όρων «ψυχοπάθεια» και «κοινωνιοπάθεια» που κυριαρχούσε στο νομικό πλαίσιο. Κύρια χαρακτηριστικά της αντικοινωνικής διαταραχής είναι η χρόνια και παντελής αδιαφορία για τις ανάγκες, τα συναισθήματα και τα δικαιώματα των άλλων ενώ χαρακτηριστική σε αυτά τα άτομα είναι η έλλειψη ενσυναίσθησης, η αδυναμία συμμόρφωσης με τους ηθικούς και κοινωνικούς κανόνες και η ασταθής, παρορμητική και πολλές φορές επιθετική συμπεριφορά, η οποία οδηγεί τους πάσχοντες σε εμπλοκή με τον νόμο.. Τέλος, απουσιάζει πλήρως η ενοχή και η μεταμέλεια για τις πράξεις.\nΟ κ. Δούκας του οποίου η διπλωματική εργασία άπτεται της σχέσης κακοποίησης ζώου και ψυχικής υγείας του θύτη σημειώνει ότι «Οι ενήλικες που κακοποιούν ζώα είναι πιο συχνά άνδρες και συνηθέστερα πρόσωπα με χαμηλά επίπεδα εισοδήματος και εκπαίδευσης. Οι μεγαλύτεροι σε ηλικία έχουν αυτή τη συμπεριφορά επειδή έμαθαν να αντιμετωπίζουν τα ζώα σαν εργαλεία, σαν αντικείμενα, χωρίς καμία συνέπεια για όλες αυτές τους τις πράξεις. Σημαντική συσχέτιση βρέθηκε μεταξύ της κακοποίησης ζώων συντροφιάς με ελεγκτικές συμπεριφορές, π.χ. κακοποίηση του ζώου του (της) συντρόφου ως εργαλείου ελέγχου ή εκβιασμού. Μάλιστα, στις περιπτώσεις αυτές οι θύτες καθορίζουν εκ των προτέρων τα όρια για το πόσο θα βλάψουν το κατοικίδιο, ώστε να επιτύχουν τον σκοπό τους.\nΗ κακοποίηση των ζώων έχει αναγνωριστεί από τη δεκαετία του 1980 ως σοβαρή αντικοινωνική συμπεριφορά με ψυχοπαθολογικό υπόβαθρο.\nΕπίσης, πολλές φορές συναντάμε περιπτώσεις ανθρώπων που σκοπός τους είναι να εξοντώσουν τα αδέσποτα στο πάρκο, έχοντας την λανθασμένη πεποίθηση ότι με αυτό τον τρόπο προασπίζουν τη δημόσια υγεία ή αποδίδουν δικαιοσύνη. Δηλαδή ότι επειδή θεωρούν πως τα ζώα είναι επιθετικά τα σκοτώνουν διότι πιστεύουν ότι με αυτόν τον τρόπο προστατεύουν άλλους ανθρώπους, ενώ αυτό είναι στην ουσία παράνομο. Οι ενήλικες οι οποίοι συστηματικά κακοποιούν κατοικίδια μπορεί να ασκήσουν κάθε μορφής ενδοοικογενειακή και διαπροσωπική βία, ενώ συχνά εμπλέκονται και σε παραβατικές πράξεις που διώκονται ποινικά».\nΑδιανόητη κτηνωδία στην Ξάνθη με κουτάβι που ακρωτηριάστηκε και βασανίστηκε φριχτά - Επικήρυξαν το δράστη\nΚοντολογίς η κακοποίηση και θανάτωση ζώου είναι το προειδοποιητικό καμπανάκι για τα χειρότερα και θα μπορούσε κανείς να πει ότι τα ζώα είναι το πρώτο θύμα ενός βίαιου ανθρώπου. «Είναι αποδεδειγμένο ότι οι άνθρωποι που είναι βίαιοι έναντι των ζώων, κάποια στιγμή θα είναι βίαιοι και έναντι των ανθρώπων» τονίζει ο κ. Δούκας και συνεχίζει:\n«Τα παιδιά από την άλλη συχνά μιμούνται τους μεγάλους. Τα παιδιά που ζουν σε περιβάλλον βίας μιμούνται τους ενήλικες. Επίσης, πολλές φορές τα παιδιά που κακοποιούν ζώα έχουν πέσει τα ίδια θύματα ενδοοικογενειακής βίας ή bullying. Κι εδώ είναι το παράδοξο. Ο άνθρωπος που σ' αυτή την ευαίσθητη ηλικία έχει πέσει θύμα βίαιης συμπεριφοράς από άλλους ανθρώπους βρίσκει ακόμα πιο αδύναμα πλάσματα, όπως είναι τα ζώα, και ασκεί βία πάνω σ' αυτά, ως αντίδραση».\nΗ κακοποίηση των ζώων έχει αναγνωριστεί από τη δεκαετία του 1980 ως σοβαρή αντικοινωνική συμπεριφορά με ψυχοπαθολογικό υπόβαθρο. Πολλές έρευνες έχουν δείξει ότι υπάρχει συσχέτιση ανάμεσα στην κακοποίηση ζώων και την επιθετικότητα κατά ανθρώπων και ειδικότερα, την κακοποίηση παιδιών κατά την παιδική και ενήλικη ζωή. Οι έρευνες έχουν δείξει επίσης ότι ανήλικοι που κακοποιούν ζώα, αργότερα ως ενήλικοι, θα επιδείξουν κάποια μορφή διαπροσωπικής βίας. Η βία κατά των ζώων θεωρείται από κορυφαίους ψυχολόγους ως επαναλαμβανόμενη και κλιμακούμενης έντασης, μέχρι του σημείου που ο δράστης εξοικειωμένος με την απαξίωση της ζωής ως έννοια, μπορεί να στραφεί σε εγκλήματα κατά της ανθρώπινης ζωής.\nΤα δηλητήρια που χρησιμοποιούνται στις φόλες βρίσκονται εύκολα και παντού μια και στην Ελλάδα δεν είναι παράνομο να αγοράσει ο οποιοσδήποτε φυτοφάρμακα ή γεωργικά λιπάσματα. Κανείς δεν ελέγχει αν αυτός που αγοράζει κάποιο δηλητήριο είναι επαγγελματίας ή όχι.\nΌπως επισημαίνει ο αστυνόμος και κτηνίατρος, κ. Απόστολος Περιστέρης, η κακοποίηση ζώων είναι άρρηκτα συνδεδεμένη με την ενδοοικογενειακή βία. «Μάλιστα, αμερικανικές μελέτες έχουν δείξει πως υποθέσεις ενδοοικογενειακής βίας - σε ποσοστό 60%, ακόμη και 70% - συνδέονται με περιστατικά κακοποίησης ή και θανάτωσης ζώων συντροφιάς».\nΌμως και στη χώρα μας έχουμε τέτοιες υποθέσεις. «Υπάρχουν υποθέσεις, όπως για παράδειγμα διαζυγίων, όπου ο ένας από τους δύο συντρόφους, προκειμένου να εκδικηθεί τον άλλον, επιτίθεται, δηλητηριάζει ή ακόμη και σκοτώνει το ζώο συντροφιάς. Χαρακτηριστικό παράδειγμα είναι το έγκλημα της Σαντορίνης. Ο δράστης μετά από διαπληκτισμό που είχε με τη σύντροφό του στο σπίτι τους, την μαχαίρωσε επτά φορές και ενώ ακόμη ήταν εν ζωή, την αποκεφάλισε, αφού πρώτα έκοψε το κεφάλι του σκύλου που είχαν ως κατοικίδιο».\nΌμως η σοβαρότερη και πιο ύπουλη μορφή κακοποίησης ζώων στην Ελλάδα, κατά τον κ. Δούκα, είναι η δηλητηρίαση. «Κι αυτό διότι σ' αυτές τις περιπτώσεις κάποιος βάζει φόλα, το ζώο την τρώει σε κάποια στιγμή που ο δράστης δεν είναι καν εκεί και βρίσκεται νεκρό έπειτα από αρκετές ώρες. Δεν υπάρχει δηλαδή μάρτυρας για την πράξη αυτή. Η διάγνωση μπορεί να βγει ως δηλητηρίαση, αλλά δεν υπάρχει ύποπτος, οπότε ακόμα και καταγγελία να γίνει στην αστυνομία, πρόκειται για μήνυση κατ' αγνώστω. Πρόκειται δηλαδή για ένα έγκλημα που γίνεται με διαφορά χρόνου».\nΤα δηλητήρια άλλωστε που χρησιμοποιούνται στις φόλες βρίσκονται εύκολα και παντού μια και στην Ελλάδα δεν είναι παράνομο να αγοράσει ο οποιοσδήποτε φυτοφάρμακα ή γεωργικά λιπάσματα. Κανείς δεν ελέγχει αν αυτός που αγοράζει κάποιο δηλητήριο είναι επαγγελματίας ή όχι.\nΕπιστημονικά πάντως ως κακοποίηση των ζώων ορίζεται οποιαδήποτε, μη κοινωνικά αποδεκτή, ανθρώπινη συμπεριφορά που προκαλεί άσκοπη ταλαιπωρία, αγωνία, φόβο, πόνο, τραυματισμούς μέχρι και τον βίαιο θάνατο ενός ζώου. Στα Αρχεία της Ελληνικής Ιατρικής, στην Ανασκόπηση του 2018 πάνω στο θέμα της Κακοποίησης των Ζώων και της Ψυχικής Υγείας, «Η κακοποίηση των ζώων διακρίνεται σε σωματική και συναισθηματική ανάλογα με το αν βλάπτεται η σωματική υγεία ή η συναισθηματική ευεξία των ζώων, αν και σε πρακτικό επίπεδο η διάκριση μπορεί να είναι δύσκολη μερικές φορές, γιατί οι πράξεις σωματικής κακοποίησης, ειδικά όταν γίνονται κατ' εξακολούθηση, έχουν σοβαρή επίδραση και στη συναισθηματική υπόσταση των ζώων.\nΥπάρχει βέβαια και η παθητική βία όπως το να έχει κανείς ένα ζώο στο σπίτι και να μην το φροντίζει σωστά.\nΤι αντανακλούν τελικά για την ίδια την κοινωνία όλες αυτές οι συμπεριφορές κακοποίησης και τα φρικαλέα εγκλήματα εναντίον των ζώων; Σίγουρα μια κοινωνία σε κρίση και με έλλειμμα φιλοζωικής κουλτούρας. Η ανοχή στη βία κατά των ζώων δείχνει ότι δεν καταλαβαίνουμε ότι υπάρχει σύνδεση των διαφόρων μορφών βίας στην κοινωνία. «Αυτό που χρειάζεται να καταλάβουμε όταν είμαστε μάρτυρες σε τέτοια περιστατικά, είναι ότι αυτός που βλάπτει τους σκύλους και τις γάτες μπορεί ταυτόχρονα να είναι βίαιος στα παιδιά του, στη σύντροφό του, στους ηλικιωμένους, να είναι δηλαδή ένας άνθρωπος που συνιστά απειλή για τις αρμονικές κοινωνικές και διαπροσωπικές σχέσεις» συμπληρώνει ο κ. Δούκας.\nΚρήτη: Πυροβόλησαν σκύλο και μετά τον μαχαίρωσαν\nΠάντως τα τελευταία χρόνια ο κόσμος καταγγέλλει όλο και περισσότερο περιστατικά κακοποίησης ζώων αν και εξακολουθεί να υπάρχει ένας αδικαιολόγητος φόβος για αντίποινα εκ μέρους των δραστών. Σύμφωνα με τα στοιχεία που μας δόθηκαν από την Ελληνική Αστυνομία για το 2018 καταγράφηκαν συνολικά σε όλη την χώρα 3391 καταγγελίες από ιδιώτες για κακοποίηση ζώων, ενώ οι 1053 από αυτές αφορούσαν μόνο την Αττική, έναντι 2499 και 841 καταγγελιών αντιστοίχως που καταγράφηκαν το 2017. Δικογραφία σχηματίστηκε για 1690 από αυτές το 2018 και 1531 από αυτές το 2017. Το 2018 συνελήφθησαν 267 άτομα ενώ το αμέσως προηγούμενο έτος δέκα άτομα λιγότερα.\nΣε πρόσφατη ημερίδα που διοργανώθηκε στο Γεωτεχνικό Επιμελητήριο Ελλάδας στη Θεσσαλονίκη με θέμα την προστασία, την ευζωία και την κακοποίηση των ζώων στην χώρα μας ο αν. καθηγητής κ. Δημήτρης Τόντης είχε πει ότι «Μία κοινωνία δεν κρίνεται από τη σχέση του ανθρώπου με τα ζώα, αλλά και από την απονομή δικαίου σε αυτούς που κακοποιούν τα ζώα ή σε αυτούς που δεν τηρούν τις συνθήκες ευζωϊας τους».\nΤο Εργαστήριο Παθολογικής Ανατομίας του τμήματος Κτηνιατρικής του Πανεπιστημίου Θεσσαλίας, του οποίου είναι διευθυντής, αποτελεί ορόσημο για την Ελλάδα, πραγματοποιώντας κτηνιατροδικαστικές εξετάσεις και διερεύνηση θανάτου τόσο για παραγωγικά όσο και για ζώα συντροφιάς.κτηνιατροδικαστική που είναι μία σχετικά καινούργια ειδικότητα στον χώρο της κτηνιατρικής, αναδεικνύονται περιστατικά κακοποίησης και προσδιορίζονται με ακρίβεια οι αιτίες θανάτου.\nΠάντως, για τον κ. Τόντη, το μεγαλύτερο πρόβλημα στην Ελλάδα δεν είναι οι δηλητηριάσεις ζώων αλλά τα άψυχα κουφάρια τους που κείτονται νεκρά στην άσφαλτο ή σε διάφορες τοποθεσίες, χωρίς κανείς να τα περισυλλέγει. Αν και είναι ευθύνη των δήμων η περισυλλογή και η καύση τους σε κλιβάνους, εντούτοις ο κόσμος αδιαφορεί και δεν επικοινωνεί με τους αρμόδιους. Για μένα, η εικόνα αυτή, με τα παρατημένα κουφάρια, αποτελεί ένδειξη πολιτισμού μιας χώρας».


Αν Χάθαγουεϊ (Anne Hathaway) βιογραφία, βιογραφικό - iShow.gr\nΑν Χάθαγουεϊ (Anne Hathaway)\nΗ Αν Χάθαγουεϊ (Anne Jacqueline Hathaway) γεννήθηκε στις 12 Νοεμβρίου το 1982 και είναι Αμερικανίδα ηθοποιός.\nΜετά από διάφορους θεατρικούς ρόλους, έπαιξε στην τηλεοπτική σειρά του FOX Get Real το 1999. Στην πρώτη της ταινία ενσάρκωσε τον ρόλο της Mia Thermopolis στην ταινία Το ημερολόγιο μιας πριγκίπισσας το 2001.\nΚατά τη διάρκεια των επόμενων τριών ετών, η Χάθαγουεϊ ενσάρκωσε ξανά αυτόν τον ρόλο στην ταινία Το ημερολόγιο μιας πριγκίπισσας 2: Βασιλικοί αρραβώνες, και έπαιξε σε διάφορες οικογενειακές ταινίες όπως στην ταινία Έλλα, η μαγεμένη το 2004.\nΗ Χάθαγουεϊ ενσάρκωσε και δραματικούς ρόλους στης ταινίες Σκοτεινός Κόσμος και στην ταινία Το μυστικό του Brokeback Mountain το 2005. Πρωταγωνίστησε στην ταινία Ο Διάβολος Φοράει Prada το 2006 και εμφανίστηκε στην ταινία Ερωτευμένη Τζέιν στην οποία ενσάρκωσε την Τζέιν Όστεν (αγγλίδα μυθιστοριογράφος).\nΤο 2008, επευφημήθηκε για τον πρωταγωνιστικό της ρόλο στην ταινία Η Ρέιτσελ παντρεύεται, για τον οποίο κέρδισε διάφορα βραβεία και μια υποψηφιότητα για όσκαρ Α' Γυναικείου ρόλου . Το 2010, πρωταγωνίστησε σε πετυχημένες εισπρακτικά ταινίες όπως το Valentine's Day και την ταινία του Τιμ Μπάρτον Η Αλίκη στην Χώρα των Θαυμάτων.\nΤο περιοδικό People την ονόμασε μια από τις πιο σημαντικές πρωτοεμφανιζόμενες σταρ του 2001.\nΕμφανίστηκε στην λίστα του περιοδικού με τις 50 πιο όμορφες γυναίκες στον κόσμο το 2006.\nΗ Χάθαγουεϊ γεννήθηκε στο Μπρούκλιν της Νέας Υόρκης.\nΟ πατέρας της, Τζέραρντ Τόμας Χάθαγουεϊ, είναι δικηγόρος, και η μητέρα της Κάθλιν Αν, είναι ηθοποιός από την οποία εμπνεύστηκε η Χάθαγουεϊ να γίνει ηθοποιός. Η οικογένεια μετακινήθηκε στο Millburn του Νιού Τζέρσεϊ όταν η Χάθαγουεϊ ήταν 6 ετών. Η Χάθαγουεϊ έχει έναν μεγαλύτερο αδερφό, τον Μάϊκλ, και έναν μικρότερο, τον Τόμας. Είναι ιρλανδικής και γαλλικής καταγωγής, με μακρινές ρίζες αμερικανών ιθαγενών και γερμανών.\nΗ Χάθαγουεϊ πίστευε πολύ στον καθολικισμό. Έχει δηλώσει μάλιστα ότι κατά τη διάρκεια της παιδικής ηλικίας ήθελε να γίνει καλόγρια. Εντούτοις, στην ηλικία των 15, αποφάσισε να μην γίνει καλόγρια όταν έμαθε ότι ο μεγάλος αδελφός της ήταν ομοφυλόφιλος. Παρά την καθολική ανατροφή της, αισθάνθηκε ότι δεν θα μπορούσε να είναι μέρος μιας θρησκείας που καταδικάζει της σεξουαλικές προτιμήσεις του αδερφού της.\nΤο 2009 δήλωσε ότι είναι μη-θρησκευτικός Χριστιανός και ύστερα δήλωσε ότι η θρησκευτική πίστη της είναι "ένα έργο υπό κατασκευή ".\nΩς υψίφωνος (σοπρ... Διαβάστε περισσότερα\nάνο), η Χάθαγουεϊ εμφανίστηκε με το γυμνάσιο Honors Chorus στο Κάρνεγκι Χωλ. Τρεις μέρες μετά την εμφάνιση της στο Carnegie Hall, έκανε κάστινγκ για την μικρού μήκους τηλεοπτική σειρά του Fox Get Real στην ηλικία των 16 ετών.\nΗ Χάθαγουεϊ είναι εκπαιδευμένη σκηνική ηθοποιός και έχει δηλώσει ότι προτιμά της εμφανίσεις στο θέατρο από τους ρόλους ταινιών. Το υποκριτικό της ταλέντο έχει συγκριθεί με αυτό των Τζούντι Γκάρλαντ και Όντρεϊ Χέπμπορν.\nΗ Χάθαγουεϊ εχει αναφέρει οτί η Γκάρλαντ είναι μια από της αγαπημένες της ηθοποιούς και η Μέριλ Στριπ το είδωλό της.\nΗ Αν Χάθαγουεϊ κάνει και φιλανθρωπίες συμπεριλαμβανομένης αυτήν της Εκστρατείας Των Ανθρώπινων Δικαιωμάτων.\nΤο 2008, η Χάθαγοθεϊ τιμήθηκε από το περιοδικό Elle για την δουλειά που είχε κάνει για της φιλανθρωπίες.\nΣτις αρχές του 2007, η Χάθαγουεϊ μίλησε για την εμπειρία της με την κατάθληψη κατα την διάρκεια των εφηβικών της χρόνων, λέγοντας ότι νίκησε την κατάθληψη χωρίς φάρμακο.\nΤο φθινόπωρο του 2008 εμφανίστηκε σε νυχτερινό σόου μιλώντας για την εμπειρία της με το κάπνισμα.\nΗ ηθοποιός, που ξεκίνησε να καπνίζει "βαριά" κατα την διάρκεια των γυρισμάτων της ταινίας Η Ρεϊτσελ παντρευεται, είπε ότι το "έκοψε για λίγο", αλλά το άρχισε ξανά αμέσως μετά το αγχωτικό καλοκαίρι της και το τέλος της σχέσης της με τον Ραφαέλο φολιέρι.\nΗ Χάθαγουεϊ πίστωσε ότι έκοψε οριστικά το κάπνισμα, και δήλωσε την επιστροφή της στην χορτοφαγία.\nΤο Νοέβριο του 2008, η Χάθαγουεϊ δήλωσε ότι έχει σχέση με τον ηθοποιό Άνταμ Σούλμαν.\nΌσον αφορά στην προσωπική διαμάχη και στη επαναλαμβανόμενη προσοχή των μέσων ενημέρωσης στο όνομα της, η Χάθαγουεϊ χρησιμοποιεί τα λόγια που είχε αναφέρει ο μεγάλος μυθιστοριογράφος Όσκαρ Ουάιλντ: "Όσο λιγότερα λέγονται για τη ζωή του πληγέντος τόσο το καλύτερο."\nAnne Hathaway: Γέννησε το δεύτερο παιδί της! πριν 2 χρόνια\nΗ Αν Χάθαγουεϊ έχει πάρει κιλά και απαντά στους... μελλοντικούς επικριτές της πριν 3 χρόνια\nΗ Αν Χάθαγουεϊ παροτρύνει τις γυναίκες να αγαπούν το σώμα τους πριν 5 χρόνια\n“The Devil Wears Prada”: 13 άγνωστες, juicy λεπτομέρειες για την ταινία πριν 5 χρόνια\nΠρέσβειρα του ΟΗΕ η Αν Χάθαγουεϊ πριν 5 χρόνια\nΗ Anne Hathaway και ο Seth Meyers παρωδούν τις ρομαντικές κομεντί πριν 6 χρόνια\nH Anne Hathaway μιλάει για το νέο της εθισμό πριν 6 χρόνια\nΟ Robert De Niro μαθητευόμενος της Anne Hathaway στο νέο trailer του «The Intern» πριν 6 χρόνια\nΠρώτο τρειλερ για το The Intern με την Anne Hathaway! πριν 6 χρόνια\nΟ Robert De Niro κάνει τη πρακτική του με την επίβλεψη της Anne Hathaway στο trailer του «The Intern» πριν 6 χρόνια


Η υπόσχεση του Βαγγέλη Μαρινάκη στον Νίκο Χάσικο (pic) - Ειδήσεις - νέα - Το Βήμα Online\nΟ ηγέτης του Ολυμπιακού, Βαγγέλης Μαρινάκης έδωσε μια μεγάλη υπόσχεση στον μεγαλύτερο ηλικιακά κάτοχο εισιτηρίου διαρκείας των ερυθρόλευκων, Νίκο Χάσικο\nΣυγκινητικές στιγμές εκτυλίχθηκαν το βράδυ του Σαββάτου στο «Γ. Καραϊσκάκης» πριν την αναμέτρηση του Ολυμπιακού κόντρα στον Αστέρα Τρίπολης για την πρεμιέρα του πρωταθλήματος.\nΗ ΠΑΕ Ολυμπιακός και ο ηγέτης της ομάδας του λιμανιού, Βαγγέλης Μαρινάκης τίμησαν τον μεγαλύτερο σε ηλικία κάτοχο διαρκείας των Πειραιωτών, Νίκο Χάσικο ο οποίος γνώρισε την αποθέωση από τον κόσμο των «ερυθρόλευκων».\nΟ ισχυρός άνδρας του Ολυμπιακού με ανάρτησή του στο facebook αναφέρθηκε στο γεγονός και μάλιστα έδωσε και μια υπόσχεση στον πιο πιστό οπαδό της ομάδας. Ότι μαζί θα γιορτάσουν και τα επόμενα 10 Πρωταθλήματα!\n«Η «ερυθρόλευκη» οικογένεια τίμησε εχθές τον κ. Νίκο Χάσικο, τον μεγαλύτερο ηλικιακά κάτοχο εισιτηρίου διαρκείας του Ολυμπιακού μας. Του υποσχέθηκα ότι μαζί θα γιορτάσουμε και τα επόμενα 10 Πρωταθλήματα!»\nΗ «ερυθρόλευκη» οικογένεια τίμησε εχθές τον κ. Νίκο Χάσικο, τον μεγαλύτερο ηλικιακά κάτοχο εισιτηρίου διαρκείας του…\nΔημοσιεύτηκε από Βαγγέλης Μαρινάκης / Evangelos Marinakis στις Σάββατο, 24 Αυγούστου 2019


Καπερνάρος στον Realfm 97,8 για την πυρκαγιά στο Μάτι: Δεν έχουμε πάρει ακόμα αντίγραφο της δικογραφίας\n5:18 μμ, Παρασκευή 19 Ιουλ 2019 5:18 μμ, Παρασκευή 19 Ιουλ 2019\n“Κανένας εκπρόσωπος της πολιτικής αγωγής δεν έχει πάρει από τη δικογραφία ούτε ένα αντίγραφο” είπε μεταξύ άλλων ο δικηγόρος των οικογενειών των θυμάτων στο Μάτι, Βασίλης Καπερνάρος, μιλώντας στον Realfm 97,8 και την εκπομπή του Μάνου Νιφλή.\n“Έχει από τις 5 Μαρτίου η δικογραφία στο ανακριτικό γραφείο που έχει πιάσει λιμάνι και από τότε μέχρι σήμερα δεν μπορέσαμε να πάρουμε παρά τις αιτιάσεις μας αντίγραφο. Είναι ακόμα στο στάδιο μελέτης από τον κύριο ανακριτή... Ζητάμε να μας δώσει αντίγραφα γνωστά, συγκεκριμένα το Πυροσβεστικό Σώμα ο αρχηγός του Πυροσβεστικού Σώματος που υπογράφει την απάντηση και αρνείται να μας το δώσει, λέγοντας ψέματα ότι είναι μέρος της δικογραφίας. Δεν είναι μέρος της δικογραφίας, πρόσχημα είναι. Παίρνουμε εισαγγελική παραγγελία, την στέλνουμε στο Πυροσβεστικό Σώμα, στον αρχηγό και αρνείται πάλι. Φεύγει η δικογραφία από τους εισαγγελείς πάει από τις 5 Μαρτίου στον ανακριτή. Ο ανακριτής δεν μας δίνει αντίγραφα της δικογραφίας”, σημείωσε ο κ. Καπερνάρος και πρόσθεσε:\n“Γιατί δεν μας τα δίνει τα αντίγραφα; Για να μην αποκαλυφθεί ότι ο αρχηγός του Πυροσβεστικού Σώματος λέει ψέματα ότι αυτά τα έγγραφα τα συγκεκριμένα που ζητάμε είναι μέρος της δικογραφίας. Είναι φως φανάρι ότι με τα έγγραφα αυτά αποδεικνύεται ότι η κατηγορία θα μετατραπεί. Η κατηγορία δεν είναι πλημμεληματική. Αποδεικνύεται από πραγματικά περιστατικά ότι η κατηγορία θα πρέπει να είναι όχι ανθρωποκτονία από αμέλεια κατά συρροή. Άρα είναι ανθρωποκτονία από πρόθεση με ενδεχόμενο δόλο δια παραλήψεως... Προσπαθούν με κάθε τρόπο να κωλυσιεργήσουν και νομίζουν ότι αυτό θα είναι επ’ ωφελεία τους”.\nΗ γυναίκα που έχασε σύζυγο και παιδιά στην πυρκαγιά στο...\nΔούρου: Ανησυχώ ιδιαίτερα για την τύχη όσων ασχολούνται...\nΚαταγγελία-βόμβα στον RealFm για το Μάτι: Ανάγκες εγκαυ...\nΕπιστολή των πυρόπληκτων από το Μάτι στον Μητσοτάκη: "Ν...\nΔήμαρχος Ραφήνας στον Realfm 97,8 για την "πυριτιδαποθή...\nΦωτιά στην Ανατολική Μάνη - ΤΩΡΑ\nΒΙΝΤΕΟ αναγνώστη από τη φωτιά στον Ασπρόπυργο\nΠυρκαγιά στον Ασπρόπυργο - ΤΩΡΑ\nΣε εξέλιξη η φωτιά στον Εθνικό Δρυμό Οίτης - Εκτιμάται ...


Jean Dominique Bauby | Ithaque\nYou are here : Ithaque » Γενέθλια » 23 Απριλίου – Jean Dominique Bauby\nPosted On Σάββατο, 23 Απρ 2011 By Ulysses. Under Γενέθλια Tags: Jean Dominique Bauby, top, video, Ζαν Ντομινίκ Μπομπί, το σκάφανδρο και η πεταλούδα\n«Μόνο με τη φαντασία και τη μνήμη μπορώ να αποδράσω απ το σκάφανδρό μου.\nΣήμερα η ζωή μου μοιάζει σαν σειρά από μικρές αποτυχίες..\nΟι ευκαιρίες που δεν εκμεταλλευτήκαμε. Οι στιγμές ευτυχίας που δεν ζήσαμε. Ήμουν τυφλός και κουφός;\nΈπρεπε να έρθει η δυστυχία για να καταλάβω ποιός είμαι;\nΚρατηθείτε απ’ τον άνθρωπο που έχετε μέσα σας και θα επιβιώσετε..»\nΟ Jean-Dominique Bauby ήταν ένας πετυχημένος και χαρισματικός δημοσιογράφος του γαλλικού περιοδικού μόδας Elle. Στην ηλικία των 43 ετών, θα προσβληθεί από εγκεφαλικό επεισόδιο όπου θα τον άφησει σε κώμα για τρεις εβδομάδες. Όταν ξυπνήσει θα βρεθεί παγιδευμένος στο ίδιο του το σώμα, αφού το εγκεφαλικό, θα του προκαλέσει ολική παραλυσία, εκτός, από το αριστερό του μάτι όπου έχει τη δυνατότητα μόνο να το ανοιγοκλείνει. Οι γιατροί βγάζουν τη διάγνωση ότι υποφέρει από μία σπάνια νευρολογική ασθένεια που ονομάζεται «Σύνδρομο εγκλεισμού».\nΠαρά την σωματική του κατάστασή, η νοητική του δραστηριότητα παραμένει φυσιολογική. Καθηλωμένος στο κρεβάτι του νοσοκομείου, ο Bauby γράφει και επιμελείται εξ ολοκλήρου στο μυαλό του, το βιβλίο «Το σκάφανδρο και η πεταλούδα».\nΜε την συγκινητική βοήθεια της Claude Mendibill και έχοντας σαν μεγαλύτερο εφόδιο τη δύναμη της ψυχής του, ο Bauby θα της «υπαγορεύσει», ανοιγοκλείνοντας το βλέφαρό του σε κάθε σωστό γράμμα που θα του προφέρει. Ενα βλεφάρισμα, ένα γράμμα. Πέντε γράμματα, μία λέξη. Δέκα λέξεις, μία πρόταση και συνολικά 130 σελίδες βλεφαρίσματα.\nΟ Jean-Dominique Bauby θα προλάβει να δει το βιβλίο του να εκδίδεται στη Γαλλία, στις 7 Μαρτίου του 1997. Μεταφράστηκε σε πολλές γλώσσες και αναγνώστες από όλο τον κόσμο συγκινήθηκαν από μια ιστορία που θα μπορούσε να έχει συμβεί στον καθένα. Δύο μόλις μέρες μετά από την έκδοση του βιβλίου, η καρδιά του θα χτυπήσει για τελευταία φορά, απελευθερώνοντάς τον από το σώμα του.\nΤο παρακάτω video είναι ένα απόσπασμα από το ντοκιμαντέρ του Jean-Jacques Beineix που προβλήθηκε στην γαλλική τηλεόραση, με τον Bauby, στον τελευταίο χρόνο της ζωής του.\nΤο 2007 το βιβλίο «Το σκάφανδρο και η πεταλούδα» μεταφέρθηκε στη μεγάλη οθόνη από τον Julian Schnabel. Δείτε το trailer της ταινίας.\nΜαξ Πλανκ | Ithaque\n« Πασχαλινά αυγά για την Ιαπωνία\n24 Απριλίου – Shirley MacLaine »


Ε: Δίπλωμα οδήγησης συρμών ή αρθρωτών οχημάτων.\nBE: Δίπλωμα Οδήγησης συζευγμένων οχημάτων.\nΗ απαιτούμενη ηλικία για την απόκτηση άδειας οδήγησης BE είναι το 18ο έτος.\nΗ άδεια οδήγησης για την κατηγορία BE έχει διοικητική ισχύ δέκα πέντε (15) έτη.\nC1E: Δίπλωμα Οδήγησης Νταλίκας Φορτηγού ( συρμοί ή αρθρωτά οχήματα έως 12000 kg μικτό βάρος)\nΗ απαιτούμενη ηλικία για την απόκτηση άδειας οδήγησης C1E είναι το 18ο έτος.\nΟι κατηγορίες C1E, CE, D1E και DE ισχύουν και για οδήγηση οχημάτων της κατηγορίας ΒΕ\nΗ άδεια οδήγησης για την κατηγορία C1E έχει διοικητική ισχύ πέντε (5) έτη.\nCE: Δίπλωμα Οδήγησης Νταλίκας Φορτηγού ( συρμοί ή αρθρωτά οχήματα )\nΗ απαιτούμενη ηλικία για την απόκτηση άδειας οδήγησης CE είναι το 21ο έτος.\nΗ άδεια οδήγησης για την κατηγορία CE έχει διοικητική ισχύ πέντε (5) έτη.\nD1E: Δίπλωμα Οδήγησης Νταλίκας Λεωφορείου ( συρμοί ή αρθρωτά οχήματα έως 16+1 θέσεις)\nΗ απαιτούμενη ηλικία για την απόκτηση άδειας οδήγησης D1E είναι το 21ο έτος.\nΗ άδεια οδήγησης για την κατηγορία D1E έχει διοικητική ισχύ πέντε (5) έτη.\nDE: Δίπλωμα Οδήγησης Νταλίκας Λεωφορείου ( συρμοί ή αρθρωτά οχήματα)\nΗ απαιτούμενη ηλικία για την απόκτηση άδειας οδήγησης DE είναι το 24ο έτος.\nΤο δίπλωμα οδήγησης για την κατηγορία DE έχει διοικητική ισχύ πέντε (5) έτη.


Προειδοποιεί για νέα «φούσκα» στη διεθνή αγορά ακινήτων η UBS | Real Estate | Η ΚΑΘΗΜΕΡΙΝΗ\nREAL ESTATE 28.09.2018\nΔιεθνές οικονομικό και επιχειρηματικό κέντρο το Χονγκ Κονγκ, όπου παρατηρούνται οι πιο μεγάλες διαφορές στις τιμές. Από το 2012 έως σήμερα, οι τιμές στην αγορά ακινήτων καταγράφουν άνοδο ετησίως 10%.\nΣύμφωνα με τους αναλυτές, υπάρχει μεγάλο εύρος όσον αφορά τις αυξήσεις που παρατηρούνται στις τιμές των ακινήτων στις προαναφερθείσες μεγαλουπόλεις. Τα τελευταία πέντε χρόνια ο μέσος όρος αύξησης φθάνει το 35%. Επίσης, οι αναλυτές υπογραμμίζουν ότι το να δημιουργούνται «φούσκες» στην αγορά ακινήτων διεθνώς είναι συνηθισμένο φαινόμενο. Μάλιστα, επισημαίνουν ότι «φούσκα είναι η εσφαλμένη αποτίμηση ενός περιουσιακού στοιχείου σε μεγάλο βαθμό και για μεγάλο χρονικό διάστημα». Ενα από τα χαρακτηριστικά αυτού του φαινομένου έχει να κάνει με το ότι οι τιμές των ακινήτων εμφανίζουν τεράστια απόκλιση από τους μισθούς και τα ενοίκια στην εκάστοτε πόλη.\nΔιεθνές οικονομικό και επιχειρηματικό κέντρο είναι και το Χονγκ Κονγκ όπου παρατηρούνται οι πιο μεγάλες διαφορές στις τιμές. Από το 2012 έως σήμερα, οι τιμές στην αγορά ακινήτων καταγράφουν άνοδο της τάξεως του 10%, ετησίως. Παρότι οι αρμόδιες αρχές έχουν λάβει μέτρα για να αποθερμανθεί η αγορά, τα αποτελέσματα δεν είναι θετικά. Μάλιστα, έχει αναφερθεί ότι οι περιορισμοί που θέτουν οι Αρχές δεν αφορούν τους τοπικούς αγοραστές, αλλά τους ξένους. Οσον αφορά τις καναδικές μεγαλουπόλεις, η UBS επισημαίνει ότι οι φόροι που επιβλήθηκαν στους ξένους αγοραστές δεν ανέκοψαν την αύξηση των τιμών στο Βανκούβερ. Αντίθετα, μείωσαν το επενδυτικό ενδιαφέρον για αγορά ακινήτων στο Τορόντο.


"Η Μπαλάντα της Τρύπιας Καρδιάς" που γυρίστηκε στη Λαμία, από το βράδυ της Παρασκευής στο Θερινό Δημοτικό Θέατρο! (Βίντεο) | Lamianow.gr\nBy Lamianow.gr 30 Ιουλίου 2020, 22:01 0\nΟι Κινηματογραφικές προβολές στο Θερινό Δημοτικό Θέατρο συνεχίζονται με την Ταινία “H μπαλάντα της τρύπιας καρδιάς” από 31/7 έως 5/8.\nΟ Μάνος, πρώην δημοφιλής τραγουδιστής και πλέον ιδιοκτήτης νυκτερινού κέντρου, συναντά συχνά την Όλγα σε επαρχιακό ξενοδοχείο για να κάνουν σεξ. Η Όλγα είναι σύζυγος του Ηρακλή, ο οποίος είναι εργοστασιάρχης, με τον οποίο όμως πλέον βρίσκεται σε διάσταση. Η Όλγα αποφασίζει να εγκαταλείψει τον Ηρακλή και να κλεφτεί με τον Μάνο, και φεύγοντας από το σπίτι παίρνει και ένα σάκο με ένα εκατομμύριο ευρώ. Το ζευγάρι καταφεύγει σε ένα απομονωμένο σπίτι το οποίο τους το παραχωρεί ο Γλάρος. Ο Ηρακλής αντιλαμβάνεται την κλοπή και αποφασίζουν μαζί με την μητέρα του να εκδικηθούν το ζευγάρι και αποφασίζουν να καταφύγουν σε πληρωμένους δολοφόνους ώστε να τους σκοτώσουν. Παράλληλα, ο Μάνος προσπαθεί και αυτός να βρει μια λύση με τη δικιά του μητέρα, η οποία διευθύνει το νυχτερινό κέντρο και με την οποία έχει τεταμένη σχέση, αποφασίζουν και αυτοί να προσλάβουν προστασία.\nΚαθώς οι δύο ομάδες δολοφόνων, οι οποίες γνωρίζονται μεταξύ τους, αντιλαμβάνονται τι μέλει γενέσθαι και μαθαίνουν για την ύπαρξη του ενός εκατομμυρίου ευρώ συναντιόνται και καταστρώνουν ένα σχέδιο ώστε να τους ξεφορτωθούν, στο οποίο πέρα από τις δύο ομάδες συμμετέχει και ο Γλάρος, ο οποίος μεταξύ άλλων παρακολουθεί το σπίτι. Το σχέδιο αρχίζει με την άφιξη δύο ακόμη δολοφόνων από την Αθήνα και ακολουθεί η δολοφονία της μητέρας του Ηρακλή και έπειτα του ίδιου του Ηρακλή. Όμως στη συνέχεια τα τσιράκια της μίας ομάδας, ο Σάκης και ο Βαγγέλης, σκοτώνουν αρχικά τον ένα από τους δύο δολοφόνους και στη συνέχεια σκοτώνουν τους αρχηγούς των δύο ομάδων. Παράλληλα ο Γλάρος βρίσκει τον Μάνο και τη μητέρα του και αφού σκοτώσει τον Ντίνο και την μητέρα του, αναγκάζει τον Μάνο να του δώσει το σάκο με τα λεπτά και στη συνέχεια τον δολοφονεί. Έπειτα ο Γλάρος πάει στο σπίτι, όπου βρίσκει την ναρκωμένη Όλγα και στη συνέχεια πάει να θάψει τον σάκο. Εκεί όμως πυροβολείται και το σάκο τον παίρνει ο Βαγγέλης, ο οποίος προηγούμενος έχει σκοτώσει και τον Σάκη. Η Όλγα ξυπνάει την επόμενη μέρα και φεύγει για την Πάτρα και το πατρικό της.\nΣτην Λαμία τα γυρίσματα\nΗ προώθηση της ταινίας ξεκίνησε με ένα μουσικό βίντεο με τους τίτλους τέλους της ταινίας και μια διασκευή του τραγουδιού «Ροκ του Καραγκιόζη», το οποίο κυκλοφόρησε στα τέλη Δεκεμβρίου του 2019. Ακολούθησαν δύο teaser trailer, με το δεύτερο teaser, το οποίο κυκλοφόρησε στα μέσα Ιανουαρίου, να επικεντρώνεται στις μητέρες των δύο πρωταγωνιστών, ενώ παράλληλα ανακοίνωσε ως ημερομηνία κυκλοφορίας τις 5 Μαρτίου. Το πρώτο κανονικό trailer δημοσιεύθηκε στις αρχές του Φεβρουαρίου.


GREEK ORTHODOX MISSIONARY ARCHDIOCESE OF AMERICA (G.O.C.) : Πνευματικά και Υλικά Χριστούγεννα.\nΚατά το διάστημα αυτό νηστεύετε το κρέας και τα γαλακτοκομικά ενώ το ψάρι καταλύεται τα Σαββατοκύριακα (μετά τα Εισόδια της Υπεραγίας Θεοτόκου και μέχρι τις 12 Δεκεμβρίου). Αποτελεί μια πνευματική «παλαίστρα», όπου ο κάθε χριστιανός δίνει την προσωπική του μάχη με τις αδυναμίες και τα ελαττώματά του (με την βοήθεια και καθοδήγηση πάντα του πνευματικού του πατρός), προκειμένου να φθάσει στο σημείο να εξαγνίσει την καρδιά, την ψυχή και την διάνοιά του, για να δεχθεί με ευλάβεια την γέννηση του Ιησού Χριστού μέσα του. Να αισθανθεί την πληρότητα και την ελευθερία, του να ζει έχοντας τον Χριστό στην καρδιά του και γενικότερα στην ζωή του. Αυτό αποτελεί και το βαθύτερο νόημα της περιόδου αυτής για κάθε άνθρωπο, ο οποίος φέρει το χρίσμα του Ορθοδόξου χριστιανού.\nΣτην εποχή μας, πώς τελικά βιώνουμε τα Χριστούγεννα; Μήπως με την αγωνία και το άγχος ότι δεν θα μας φθάσει ο χρόνος ή τα χρήματα να αγοράσουμε εκείνο το στολίδι, εκείνο το φόρεμα, εκείνο το κοστούμι, ή ότι δεν θα καταφέρουμε να κλείσουμε τραπέζι σε εκείνο το νυχτερινό κέντρο ή εστιατόριο; Τα Μέσα Μαζικής Επικοινωνίας, μας βομβαρδίζουν καθημερινά με διαφημίσεις και προγράμματα, για να μας «βάλουν» στο κλίμα των εορτών. Στολίζουμε την πόλη μας, τα μαγαζιά μας, τα σπίτια μας, τον εαυτό μας. Κλείνουμε διακοπές σε ακριβά ξενοδοχεία ή σαλέ, ξεχνώντας πως ο Ιησούς ήρθε στον κόσμο απλά και ταπεινά, μέσα σ’ ένα στάβλο, περιτριγυρισμένος από ζώα για να τον κρατούν ζεστό. Γεμίζουμε τα παιδιά μας με δώρα, τα οποία βαριούνται μετά από λίγο, όταν το μόνο δώρο το οποίο πραγματικά έχουν ανάγκη, είναι αυτό που προσφέρεται δωρεάν και καθημερινά σε κάθε Ιερό Ναό σ’ όλη την Ελλάδα, την Θεία Μετάληψη, την ένωση με τον Θεάνθρωπο.\nΟ πραγματικός χριστιανός νιώθει ελεύθερος από τις παραπάνω αγωνίες. Σαφώς θα ντυθεί εξωτερικά με ευπρεπή ρούχα. Σαφώς θα στολίσει το σπίτι του. Σαφώς θα ζήσει ζεστές οικογενειακές στιγμές. Σαφώς, αν έχει την δυνατότητα, θα αγοράσει δώρα και γλυκά, αλλά όλα αυτά με μέτρο και απλότητα, για να μπορέσει να τα χαρεί πραγματικά και όχι να γίνει δούλος αυτών.\nΆλλωστε, μην ξεχνάμε ότι ο λαός μας έχει δημιουργήσει υπέροχες παραδόσεις, βιώνοντας απλά και χαρούμενα την γιορτή αυτή. Αξίζει πραγματικά να αναφερθούμε σε ελάχιστες από αυτές: όπως το χριστόψωμο, το οποίο ετοιμάζουν οι νοικοκυρές για το Χριστουγεννιάτικο τραπέζι, στολισμένο με ένα σταυρό από ζύμη και με σχέδια από λουλούδια, πουλιά και διάφορους καρπούς. Επίσης τα πατροπαράδοτα κάλαντα, όπου την παραμονή των Χριστουγέννων τα παιδιά, κρατώντας το τριγωνάκι (το οποίο συμβολίζει την Αγία Τριάδα) γυρίζουν από σπίτι σε σπίτι τραγουδώντας και αναγγέλλοντας τη γέννηση του μικρού Χριστού.\nΜοιάζουν με τους αγγέλους και τους αρχαγγέλους, που την μεγάλη ώρα της Γέννησης του Θεανθρώπου ψέλνανε τα δικά τους κάλαντα «Δόξα εν υψίστοις Θεώ και επί γης ειρήνη εν ανθρώποις ευδοκία». Οι νοικοκυρές προσφέρουν στους καλαντιστές γλυκά, καραμέλες ή ένα μικρό χαρτζιλίκι.\nΈνα άλλο έθιμο είναι το στόλισμα των σπιτιών. Σε πολλά μέρη της χώρας, στολίζουν χριστουγεννιάτικο δέντρο, όπου το κάθε στολίδι αντιπροσωπεύει μια ευχή για κάθε τι καλό (υγεία, ομόνοια, ευτυχία, ειρήνη κ.α.). Σε άλλα μέρη πάλι στολίζουν ένα κλαδί ελιάς, τοποθετώντας επάνω του χρυσωμένα πορτοκάλια, καρύδια και διάφορα παιχνίδια, ή στολίζουν ξύλινα καραβάκια.\nΌμως, πέρα και πάνω από όλα, ο κάθε πιστός οφείλει να στολίσει και να ζεστάνει την καρδιά του με αγάπη, η οποία επιτυγχάνεται μόνο, βιώνοντας πνευματικά την περίοδο αυτή.\nΚαλά Χριστούγεννα σε όλους. Είθε να καταφέρουμε όλοι να κάνουμε χώρο στις καρδιές μας, για να υποδεχθούμε και να δεχθούμε το Θείο Βρέφος μέσα μας.\nΑναρτήθηκε από GREEK ORTHODOX MISSIONARY ARCHDIOCESE OF AMERICA (G.O.C.) στις 7:44 π.μ.


Αρχική / Εθνικά / Άμυνα / ΝΑΤΟ: Σε ετοιμότητα 300.000 στρατιώτες στα σύνορα με τη Ρωσία\nΤο ΝΑΤΟ νιώθει απειλή από τη Ρωσία και στέλνει τη μεγαλύτερη στρατιωτική δύναμη της συμμαχίας, από τον Ψυχρό πόλεμο, στα σύνορα της Ρωσίας με τις χώρες της ανατολικής Ευρώπης. «Απαντάμε με την μεγαλύτερη στρατιωτική δύναμη» είπε ο Stoltenberg (Pics)\nΟ κύβος ερρίφθη και το ΝΑΤΟ στέλνει στρατό στα σύνορα με την Ρωσία. Αυτό, άλλωστε διεμήνυσε και ο γγ του ΝΑΤΟ Jens Stoltenberg, σημειώνοντας: «Έχουμε δει τη Ρωσία να κάνει χρήση προπαγάνδας, ακόμη και στους Ευρωπαίους συμμάχους του ΝΑΤΟ και αυτός είναι ο λόγος που αποφασίσαμε να δράσουμε».\nΟ γγ του ΝΑΤΟ Jens Stoltenberg, δήλωσε αυτή την εβδομάδα πως: «Έχουμε δει τη Ρωσία να κάνει χρήση προπαγάνδας, ακόμη και στους Ευρωπαίους συμμάχους του ΝΑΤΟ και αυτός είναι ο λόγος που αποφασίσαμε να δράσουμε.»\n«Απαντάμε με την μεγαλύτερη στρατιωτική δύναμη των συλλογικών μας δυνάμεων από το τέλος του Ψυχρού Πολέμου», αναφέρει χαρακτηριστικά.\nΤο Κρεμλίνο είχε δικαιολογηθεί τότε με μια ανακοίνωση που ανέφερε πως τα πλοία ανήκαν ομάδα μάχης αεροπλανοφόρου δύναμης οκτώ σκαφών, περιλαμβανομένου του μοναδικού αεροπλανοφόρου της Ρωσίας, «Ναύαρχος Κουζνετσόφ», που πρόκειται να ενωθούν με άλλα 10 ρωσικά πλοία που είναι ήδη στα ανοιχτά της Συρίας.\nαι πως το ΝΑΤΟ δεν εκτίμησε ιδιαίτερα την επίδειξη δύναμης από τη Ρωσία. Μάλιστα, είναι η ενισχυμένη στρατιωτική δραστηριότητα της Ρωσίας σε συνδυασμό με τους βομβαρδισμούς στο Χαλέπι, που έχει προκαλέσει έντονη ανησυχία.\nTags Ευρώπη ΗΠΑ ΝΑΤΟ Ρωσία


ΧΕΙΡΟΠΟΙΗΤΕΣ ΜΠΟΜΠΟΝΙΕΡΕΣ - Πως να Ξεκινήσεις για να τις Φτιάξεις\nPhoto by: http://www.completecreations.com.au/images/wedding/w3-big.jpg\nΟι μπομπονιέρες προσθέτουν στην αισθητική οποιασδήποτε δεξίωσης και δίνει στους καλεσμένους σας ένα μικρό ενθύμιο αυτής της τόσο ειδικής ημέρας.\nΈχετε τη δυνατότητα να αγοράσετε τις μπομπονιέρες γάμου από online καταστήματα αλλά και από το τοπικό κατάστημά με είδη γάμου. Ωστόσο, τόσο η ίδια η νύφη, όσο και οι συγγενείς ή κοντινοί φίλοι μπορούν να κατασκευάσουν τις μπομπονιέρες οι ίδιοι.\nΜάθετε πώς να φτιάξετε μόνες σας αυτά τα γαμήλια αναμνηστικά, που όχι μόνο είναι σχεδόν ανέξοδα και προσωποποιημένα, αλλά παράλληλα κάνουν τους καλεσμένους σας να νιώσουν ξεχωριστοί.\nΚόψε τετράγωνα με πλευρά 20 εκ. περίπου από τούλι ή βελουτέ ύφασμα σε χρώμα που να ταιριάζει με τα αντίστοιχα του γάμου. Τοποθέτησε μέσα σε αυτό 2 ή 3 μικρές σοκολάτες πολυτελείας. Στη συνέχεια τύλιξε μια κορδέλλα -που επίσης ταιριάζει χρωματικά - με μήκος 30 εκ.γύρω από το τούλι ώστε να πάρει το σχήμα ενός πουγκιού. Τοποθετήστε ένα ευχαριστήριο μήνυμα της αρεσκείας σας και οι μπομπονιέρες γάμου σας είναι έτοιμες.\nΠροσφέρετε στους καλεσμένους σας δυο κουταλιές από γλυκές λιχουδιές (καραμέλες, μέντες, σοκολατάκια, κλπ) σε τούλι ή σελοφάν. Επιλέξτε διάφανο σελοφάν ή τούλι σε χρώμα που να ταιριάζει με τη γαμήλια διακόσμηση και κόψτε το σε τετράγωνα των 15 εκ.\nΑφού τοποθετήσετε τα γλυκίσματα, μαζέψτε τις γωνίες και δέστε τις με μια χρωματιστή κορδέλλα ή φιόγκο. Χρησιμοποιήστε ένα μικρό κομμάτι αντικολλητικής ταινίας για να ενσωματώσετε έναν λαχνό λαχειοφόρας αγοράς σε κάθε πακέτο συσκευασία. Έτσι, ο κάθε καλεσμένος θα μπορεί να ανακαλύψει το δικό του εισιτήριο και να βρει τι κερδίζει!\nΩς παραλλαγή αυτής της ιδέας, μπορείτε να αντικαταστήσετε τις καραμέλες με μπισκότα ή ξηρούς καρπούς με επικάλυψη σοκολάτας.\nΔημιουργήστε γυάλινα βάζα για τους καλεσμένους σας, γεμίζοντάς τα με σπιτική μαρμελάδα που φτιάξατε οι ίδιες και που ενδεχομένως διαλέξατε μαζί με τον αρραβωνιαστικό σας τα φρούτα για την Παρασκευή της. Ετοιμάστε τις προσωπικές αφιερώσεις και τοποθετήστε τα στη θέση κάθε καλεσμένου στο τραπέζι της δεξίωσης.\nΠρομηθευτείτε τσάι με γεύση, το χρώμα του οποίου έρχεται σε αρμονία με τα χρώματα του γάμου. Αφαιρέστε την εξωτερική συσκευασία του και τοποθετήστε το σε μικρά γυάλινα βάζα. Τυλίξτε το σε τούλι μαζί με ένα αρωματικό κερί και χρησιμοποιήστε μια όμορφη σατέν δαντέλλα για το δέσιμο. Τοποθετήστε μια σημείωση με τις ευχαριστίες, την ημερομηνία και τα ονόματά σας, κατα προτίμηση σε ειδικό χαρτί, όπως πάπυρο.\nΕτοιμάστε μικρά πουγκιά με ποτ πουρί, που θα έχετε φτιάξει από λουλούδια και καρυκεύματα ανάλογα της εποχής του χρόνου που γίνεται ο γάμος σας -ελαφρά αρώματα για την άνοιξη, πιο έντονα το χειμώνα. Τυλίξτε τα με τούλι και δέστε τα με μια όμορφη κορδέλλα. Μπορείτε να τα τοποθετήσετε επιπλέον σε γυάλινα δοχεία, βάζοντάς το δίπλα από κάθε όνομα. Ενσωματώστε μια σημείωση με κάθε συσκευασία για μια πιό προσωπική λεπτομέρεια.\nΔώστε στους καλεσμένους σας τη δυνατότητα να ενισχύσουν τον κήπο ή το μπαλκόνι τους με μαργαρίτες, χαρίζοντάς τους σπόρους του λουλουδιού. Τοποθετήστε μια σημείωση σε κάθε συσκευασία που θα περιλαμβάνει τα ονόματά σας και την ημερομηνία γάμου, καθώς επίσης και αυτόν τον στίχο:«Με αγαπά, δε μ'αγαπά, έβαλε τη θηλιά!».\nΠως να φτιάξω Μπομπονιέρες, Υλικά για Μπομπονιέρες Χονδρική, Χειροποίητες Μπομπονιέρες Γάμου, Πρώτες Ύλες για Μπομπονιέρες, Φτιάξε Μόνος σου Μπομπονιέρες, Μπομπονιέρες Γάμου 2015, Μπομπονιέρες Αρραβώνα, Μπομπονιέρες 2015\nΜπομπονιέρες Γάμου Γιαννόπουλος Βασίλης


Κωνσταντίνος Πουλής: Γιάννα Αγγελοπούλου: «τον χώρισα γιατί ήταν φτωχός» Tweets by @KonnosPoulis\nΤώρα που η Γιάννα Αγγελοπούλου παίρνει πάλι τη θέση που της αξίζει στην πολιτική μας επικαιρότητα, ήρθε η ώρα να πάρουν τον λόγο οι επαΐοντες. Ανήκω λοιπόν σε αυτούς που έχουν διαβάσει με προσοχή τις 472 σελίδες του βιβλίου της (τόσες είναι και όντως τις διάβασα) και θα ήθελα να μοιραστώ μαζί σας τα συμπεράσματά μου. Ήθελα από καιρό να μιλήσω γι’ αυτό το βιβλίο, και η συνάντησή της με τον Αλέξη Τσίπρα μού έδωσε την αφορμή.\nΜέσα σε αυτή τη γιορτή της ειλικρίνειας διαβάζουμε φράσεις-διαμάντια όπως: «είχα εκτονώσει όλον τον φυσιολογικό ιδεαλισμό του νέου ανθρώπου» (78) και, όταν αναφέρει πως ξεκίνησε την πολιτική της σταδιοδρομία στην Νέα Δημοκρατία, παραδέχεται με συγκινητική αφέλεια όπως πάντα: «ασφαλώς, την επιλογή μου αυτή τη διευκόλυνε το γεγονός ότι η ΝΔ έδειχνε να πλησιάζει πάλι στην εξουσία» (79).\nΞεκινά μετά την ανάληψη της διεκδίκησης μια περίοδος σκληρής εργασίας, στην αρχή από τον πρώτο όροφο της Μεγάλης Βρετανίας, που τον έκλεισε και τον πλήρωνε μόνη της (219). Αναφέρεται στη συνήθειά της να καπνίζει πούρα και στην άνεση που ένιωθε δίπλα στους εστεμμένους, γιατί ανήκε στον κόσμο τους και μιλούσε τη γλώσσα τους. «Ήταν αδιανόητο να το σπαταλήσω αυτό το πλεονέκτημα παριστάνοντας ότι ήμουν κάτι μέτριο, μόνο και μόνο για να μην ταράξω τη συνείδηση των σοσιαλιστών» (235).\nΗ διανοητικότητα δεν είναι ανάμεσα στις αρετές του βιβλίου, ευτυχώς. Υπάρχουν μετρημένες αναφορές σε βιβλία, όμως εντελώς καίριες: Ένα κεφάλαιο επιγράφεται (στα σοβαρά) «Ο Σουν Τσου, ο Μακιαβέλι κι εγώ» (304). Εξηγεί ότι οι πολιτικοί ήταν πάντοτε εμπόδιο στα σχέδιά της και ότι έπρεπε να διαρκώς να εξασφαλίζει ότι θα ψηφίζονταν κατεπειγόντως νόμοι που θα επιτάχυναν πλήθος διαδικασιών (282). Μιλά ευγενικά για «μεταβολές στην προσέγγιση των νόμων που κάλυπταν τα μεγάλα κατασκευαστικά έργα» (284). Ομολογεί: «Όντως το κόστος δημιουργίας υποδομών απογειώθηκε. […] για χρόνια διαδίδονταν φήμες ότι οι κατασκευαστικές εξασφάλιζαν συμβάσεις μέσα από πολιτικές επαφές. Ποτέ δεν ολοκλήρωναν τα έργα έγκαιρα και χωρίς υπερβάσεις. Και, ναι, η Ελλάδα κλήθηκε να πληρώσει ψηλό τίμημα. […] Οι διαγωνισμοί δεν έβρισκαν ανταπόκριση μέχρις ότου οι τιμές να ανέβουν στο επίπεδο εκείνο που οι εταιρείες έκριναν ικανοποιητικό, δηλαδή στο επίπεδο το οποίο οι ίδιες είχαν διαμορφώσει. Η κυβέρνηση δεν διέθετε τη γνώση, την πείρα, ή ίσως-ίσως την πολιτική βούληση, να αντισταθεί στις επιχειρηματικές συμπλεύσεις. Βρισκόμασταν στο έλεος των κατασκευαστικών εταιρειών, κι εκείνες έλεος δεν έδειχναν (326). Κατασκευάστηκαν γήπεδα σε μέρη που ήδη υπήρχαν, δαπανήσαμε 1,5 δις. ευρώ για την ασφάλεια, ποσό εξαπλάσιο από του Σίδνεϋ το 2000».\nPosted by Κωνσταντίνος Πουλής at 12:38 π.μ.


ΚΩΝΣΤΑΝΤΙΝΟΣ ΚΑΡΑΜΑΝΛΗΣ - Ειδήσεις - νέα - Το Βήμα Online\nΚΩΝΣΤΑΝΤΙΝΟΣ ΚΑΡΑΜΑΝΛΗΣ Ο θεμελιωτής ΣΤΑΥΡΟΣ Π. ΨΥΧΑΡΗΣ Η δημοκρατία μπορεί να γεννήθηκε στην Αθήνα  και κατά προέκταση στην Ελλάδα  αλλά, ως πρόσφατα, ποτέ δεν έμεινε εδώ πολλά χρόνια. Η Ελληνική Δημοκρατία, που ανακηρύχθηκε πανηγυρικά στις 25 Μαρτίου 1924 ύστερα από μια επαναστατική έξαρση, δεν έζησε πάνω από έντεκα χρόνια, ίσως γιατί η καταγωγή της ήταν ευκαιριακή  συνεπεία της Μικρασιατικής\nΗ δημοκρατία μπορεί να γεννήθηκε στην Αθήνα  και κατά προέκταση στην Ελλάδα  αλλά, ως πρόσφατα, ποτέ δεν έμεινε εδώ πολλά χρόνια. Η Ελληνική Δημοκρατία, που ανακηρύχθηκε πανηγυρικά στις 25 Μαρτίου 1924 ύστερα από μια επαναστατική έξαρση, δεν έζησε πάνω από έντεκα χρόνια, ίσως γιατί η καταγωγή της ήταν ευκαιριακή  συνεπεία της Μικρασιατικής καταστροφής. Ούτε και ήταν γνήσια εκείνη η δημοκρατία: τέσσερα αποτυχημένα πραξικοπήματα, θεσμοθετημένοι περιορισμοί στην ελευθερία έκφρασης, ψευδεπίγραφη  και αυτή όταν υπήρχε  η πολιτική των κυβερνήσεων και των κομμάτων που τις συντηρούσαν, δύσκολα καταχώριζαν την Ελλάδα στις χώρες της δημοκρατίας. Χαιρόμαστε σήμερα 25 χρόνια αδιατάρακτης δημοκρατίας στην Ελλάδα. Μιας δημοκρατίας που και αυτή ανέτειλε την επαύριον μιας καταστροφής αλλά που μπόρεσε να σταθεί, να εδραιωθεί και να καταξιωθεί. Ασφαλώς την εδραίωσαν οι πολιτικοί άνδρες που, με λαϊκή εντολή, την διακυβέρνησαν. Ασφαλώς ο λαός ήταν πιο δυνατός για να την προστατεύσει από κακόβουλους «πατριώτες», πιο έμπειρος για να κάνει, ανάλογα με τις συγκυρίες, τις σωστές πολιτικές επιλογές του και πιο ώριμος για να αποδεχθεί αλλαγές και μετασχηματισμούς όχι πάντοτε προς το άμεσο συμφέρον του αλλά που επέβαλλαν οι διεθνείς εξελίξεις στις οποίες η χώρα ήταν υποχρεωμένη να ανταποκρίνεται θετικά. «Το Βήμα», συνδεδεμένο από την πρώτη ημέρα της έκδοσής του, το 1922, με το όραμα της δημοκρατικής Ελλάδας, αφιερώνει σήμερα, στην επέτειο των 25 χρόνων δημοκρατίας στην Ελλάδα, σελίδες για τους πολιτικούς που συνέδεσαν το όνομά τους με αυτό το τέταρτο του αιώνα και για τις θεσμικές και άλλες αλλαγές που συντελέστηκαν αυτό το διάστημα\nΗ σκηνή στο Προεδρικό Μέγαρο, στα τέλη της δεκαετίας του 1970. Ο τότε Πρόεδρος της Δημοκρατίας Κωνσταντίνος Τσάτσος παραθέτει δεξίωση προς τιμήν του Προέδρου της Γαλλίας Βαλερί Ζισκάρ ντ’ Εστέν που επισκέπτεται επισήμως την Ελλάδα.\nΣε ένα σημείο της μεγάλης αίθουσας του Προεδρικού Μεγάρου ο Πρόεδρος της Δημοκρατίας συνομιλεί με τον τότε πολιτικό συντάκτη του «Βήματος». Τα γέλια προδίδουν το ευχάριστο της συζητήσεως. Την ατμόσφαιρα την «συλλαμβάνει» αμέσως στον αέρα ο (τότε) πρωθυπουργός Κωνσταντίνος Καραμανλής, που πλησιάζει περιστοιχιζόμενος από δημοσιογράφους, βουλευτές και υπουργούς που θέλουν καταφανώς να βρίσκονται στον περίγυρο. Ανάμεσα στους τελευταίους ο Παναγής Παπαληγούρας και o Ευάγγελος Αβέρωφ (που δεν ζουν πια) καθώς και ο Γεώργιος Ράλλης.\nΟ Καραμανλής στρέφεται στον Κ. Τσάτσο και (με αυστηρό ύφος!) δείχνοντας τον δημοσιογράφο ρωτά τον Πρόεδρο της Δημοκρατίας:\n Τι σου λέει αυτός και γελάτε;\n Τίποτε… τίποτε, Πρόεδρε…\n Εσύ τι λες; ρωτάει τον δημοσιογράφο.\n Ενα ανέκδοτο, κύριε Πρόεδρε. Αλλά καλύτερα να μην το ακούσετε!\n Σόχω πει, δεν μ’ αρέσουν τ’ ανέκδοτα. Λοιπόν, τι του ‘λεγες;\n Θα το πω, αλλά θα στενοχωρηθείτε…\n Λέγε, να δω τι αηδίες λες!\n Του έλεγα το εξής. Ερώτηση: Ποία σχέση υπάρχει μεταξύ Δημοκρατίας και Νέας Δημοκρατίας; Απάντηση: Οία μεταξύ Ελβετίας και Νέας Ελβετίας!..\nΗ ομήγυρις επάγωσε, όλοι κοίταζαν αλλού και ο Καραμανλής εξερράγη:\n Τη δική μου δημοκρατία, ρε, θα την θυμάστε για πάντα!\nΠάγωσε η ατμόσφαιρα. Και ο Καραμανλής (που ποτέ δεν έχανε την ψυχραιμία του, παρίστανε απλώς τον έξω φρενών…) συνέχισε μιλώντας στον δημοσιογράφο:\n Και άμα γίνεις άνθρωπος, θα σε βάλω στο ψηφοδέλτιο της Επικρατείας!\n Ευχαριστώ πολύ, κύριε Πρόεδρε, αλλά δεν θέλω!\n Γιατί;! ύψωσε πάλι τον τόνο της φωνής του ο Καραμανλής έτοιμος για νέα έκρηξη, καθώς υποψιαζόταν πολιτική απάντηση…\n Διότι, κύριε Πρόεδρε, δεν επιθυμώ ποτέ να γίνω τέως!..\n Αντε να χαθείς από μπροστά μου! απάντησε ο Καραμανλής και γυρνώντας επιδεικτικά την πλάτη του έφυγε προς άλλο σημείο της αίθουσας.\n Δεν σου έχω πει να μην του μπαίνεις; είπε ο Κ. Τσάτσος στον δημοσιογράφο, ενώ το πηγαδάκι διαλυόταν.\nΑυτή ήταν η νοοτροπία του Κ. Τσάτσου και όλων σχεδόν των συνεργατών του Καραμανλή, του πολιτικού που σφράγισε όσο ελάχιστοι άλλοι τη σύγχρονη πολιτική ιστορία της Ελλάδας. Τον έτρεμαν… Είναι χαρακτηριστικό εκείνων των καιρών ο τρόπος με τον οποίο επικοινωνούσε ο Κ. Τσάτσος, ως Πρόεδρος της Δημοκρατίας, με τον Καραμανλή, ως πρωθυπουργό.\nΚαλούσε (ο Πρόεδρος της Δημοκρατίας) στο περίφημο πορτοκαλί τηλέφωνο όχι τον (πρωθυπουργό) Καραμανλή αλλά τον (Γενικό Διευθυντή του Πολιτικού Γραφείου του Πρωθυπουργού) πρέσβη Πέτρο Μολυβιάτη και…\n Πέτρο, δε μου λες πώς είναι τα κέφια του; Να του τηλεφωνήσω;\nΑν ο πρέσβης έδινε το πράσινο φως, καλώς  ο Πρόεδρος της Δημοκρατίας καλούσε στο πορτοκαλί τηλέφωνο τον πρωθυπουργό, διαφορετικά η τηλεφωνική επικοινωνία ανεβάλλετο…\n…Και όμως, ο άνθρωπος αυτός δύο φορές βρήκε το κουράγιο να αντιταχθεί αποφασιστικά στον Καραμανλή. Και τις δύο φορές ο Καραμανλής ήταν έτοιμος να προχωρήσει σε εντελώς ριζοσπαστικά μέτρα.\nΑν τα επεισόδια αυτά αξίζει να αναφέρονται είναι για να καταφανεί ότι ο Καραμανλής, ηγέτης ασφαλώς της ελληνικής Δεξιάς, είχε και τις προοδευτικές εκλάμψεις του. Και πολλές φορές δεν μπόρεσε προφανώς να επιβάλει μέτρα προοδευτικά σκοντάφτοντας στις απηρχαιωμένες απόψεις ακροδεξιών στη νοοτροπία υπουργών και άλλων συνεργατών του.\nΤώρα, καθώς συμπληρώνονται 25 χρόνια από την κατάρρευση της χούντας και την ανατολή της Δημοκρατίας στην Ελλάδα, είναι ίσως η ώρα να θυμηθούμε ότι ο Καραμανλής κατ’ αρχήν και ο Ανδρέας Παπανδρέου εν συνεχεία θεμελίωσαν σύγχρονη Δημοκρατία στη χώρα μας και στερέωσαν τη θέση της στην Ενωμένη Ευρώπη.\nΟ Καραμανλής πιστώνεται με τη θεμελίωση ενός δημοκρατικού πολιτεύματος· απήλλαξε τη χώρα από το καρκίνωμα της μοναρχίας· και έθεσε τις βάσεις για τη δημοκρατική διαδικασία, διευκολύνοντας την επιβολή ενός συστήματος που στηρίζεται στην εναλλαγή των δύο μεγάλων κομμάτων (και άρα των δύο μεγάλων τμημάτων της κοινωνίας) στη διακυβέρνηση του τόπου. Ακόμη ο Καραμανλής έβαλε την Ελλάδα στην Ενωμένη Ευρώπη.\nΕπί αυτών των θεμελίων οικοδόμησε ο Ανδρέας Παπανδρέου. Με την πολιτική του ως πρωθυπουργού στερέωσε το δημοκρατικό πολίτευμα  έφθασε ακόμη και στο σημείο να δεχθεί, για να λειτουργήσει το πολίτευμα, να στηρίξει κυβέρνηση από κοινού με εκείνον που ο ίδιος είχε καταγγείλει ως Εφιάλτη του δημοσίου βίου. Και, ακόμη, με την πολιτική του, και στη δεκαετία του ’80 αλλά και μετά τη μεγάλη νίκη του το 1993, σχεδίασε και έθεσε σε εφαρμογή τη συνεχιζόμενη και σήμερα πολιτική πλήρους εντάξεως στην Ευρώπη.\nΗ Ιστορία δεν γράφεται με ένα σύντομο δημοσιογραφικό κείμενο. Αλλά μερικά πράγματα είναι χρήσιμο να καταγράφονται ως υλικό για τον ιστορικό του μέλλοντος.


The Ancient City Lissos (Σούγια, Ελλάδα) - Κριτικές\nThe Ancient City Lissos: Εστιατόρια στην περιοχή\nΔραστηριότητες κοντά σε: The Ancient City Lissos\nThe Ancient City Lissos, Σούγια - Κριτικές\nΝο 3 από 4 δραστηριότητες - Σούγια\nΗ αρχαια πολη δεν ειναι κατι το φοβερο. Πηγαινετε μια βολτα και μετα καθιστε στην μικρη αλλα... διαβάστε περισσότερα\n“Υπεροχο τοπιo. Σιγουρα αξιζει μια επισκεψη.”\nΔιπλα στην Σουγια. Η προσβαση μπορει να γινει μεσω του μονοπατιου Ε4 ειτε με καραβακι. Για να μην... διαβάστε περισσότερα\nΗ αρχαια πολη δεν ειναι κατι το φοβερο. Πηγαινετε μια βολτα και μετα καθιστε στην μικρη αλλα εκπληκτικη παραλια που εχει\nΥπεροχο τοπιo. Σιγουρα αξιζει μια επισκεψη.\nΔιπλα στην Σουγια. Η προσβαση μπορει να γινει μεσω του μονοπατιου Ε4 ειτε με καραβακι. Για να μην ταλαιπωρηθειτε πολυ ειναι καλη ιδεα να χρησιμοποιησετε το καραβακι για να πατε και στην επιστροφη να γυρισετε με τα ποδια. Υπαρχει μια μικρη παραλια με πετρες και...Περισσότερα\nπερπατώντας από την Παλαιόχωρα στη Σούγια\nΗ διαδρομή Ε 4 ξεκινάει από την Παλαιοχώρα προς τη Σούγια κατά μήκος της ακτής. Από την Παλαιόχωρα ο περίπατος είναι 13 χιλιόμετρα. Σε μια κλίμακα από 1 έως 4 με 1 ευκολότερη, είναι 2 τόσο για την πάλη κάτω όσο και για το πόσο...επίπονη είναι. Συνολικά, το μονοπάτι περιλαμβάνει μερικές εύκολες διαδρομές περπάτημα, αλλά υπάρχουν πολλά τμήματα όπου περπατάτε σε χαλαρές πέτρες και σταθερούς βράχους και χρειάζεται κάποιο clambering. Υπάρχουν μερικές απότομες αναρτήσεις / κατηφόρες. Τα καλά παπούτσια είναι απαραίτητα. Το πορθμείο φεύγει στις 8. 30 και επιστρέφει από την Σούγια στις 18. 10. Αποφασίσαμε να περπατήσουμε εκεί και να επιστρέψουμε, ώστε να αποφύγουμε να ανεβαίνουμε νωρίς! Αφήσαμε περίπου 10. 30, σταμάτησε για μεσημεριανό γεύμα και σκόπιμα επιβραδύνθηκε για τα τελευταία 3 k? και είχαμε ακόμη μια ώρα για μια μπύρα στο χωριό Σούγια. Περπάσαμε στις 31 Μαΐου. Το αεράκι κράτησε τη θερμοκρασία κάτω, αλλά ήταν ήδη λίγο ζεστό για άνεση σε μερικά τμήματα. Από το λιμάνι ακολουθήστε τον παραλιακό δρόμο. Κοντά στο τέλος της πόλης κάμπτεται λίγο μακριά από τη θάλασσα και λίγο μετά ακολουθεί μια καμπή στα δεξιά. Πάρτε το δρόμο προς τα δεξιά τραγουδούσε για Anidri. Αυτό οδηγεί έξω από την πόλη και τελικά πέρα από το κάμπινγκ. Όταν ο δρόμος της άσφαλτος κάμπτεται αριστερά και κατευθύνεται προς τα πάνω και προς τα μέσα, τραβήξτε δεξιά στρέφοντας σε έναν πιο τραχύ δρόμο που συνεχίζει προς την ίδια κατεύθυνση προς το Γιαλισκάρι. Αυτός ο δρόμος ακολουθεί στενά την ακτή και είναι ένα μείγμα τσιμεντένιων και ξεχωριστών τμημάτων. Περνάει μια βότσαλο παραλία με προστατευμένο κολπίσκο και λίγο αργότερα είναι αμμώδης παραλία (παραλίες Ανίντρι και Γιαλισκάρι). Προχωρήστε στην επάνω αριστερή γωνία του χώρου στάθμευσης αυτοκινήτων. Υπάρχουν πλέον πολλά χρήσιμα σήματα Ε 4 για να σας καθοδηγήσουν. Περπατήστε κατά μήκος του πίσω μέρους της παραλίας μέχρι το άκρο. Εδώ υπάρχουν ηλικιωμένοι γυμνιστές ηλιοθεραπεία έτσι μπορείτε να επιλέξετε τα μάτια αριστερά ή δεξιά! Έρχεστε σε μια πινακίδα πληροφοριών για το περίπατο, που σας θυμίζει να πάρετε πολύ νερό. Ο περίπατος είναι 9χλμ. Από την Σούγια από εδώ. Η βόλτα ξεκινάει με λίγη αναρρίχηση πάνω σε επίπεδα πετρώματα και σημειώνεται σε όλη τη διαδρομή με μαύρες και κίτρινες ρίγες, κίτρινες κηλίδες και μαύρους και κίτρινους πόλους. Αυτή η σήμανση είναι εκτεταμένη και πολύ χρήσιμη. Τα στρώματα χρωμάτων απέχουν μόνο μερικά μέτρα και είναι απαραίτητα σε ορισμένες εκτάσεις μέσα από βραχώδες έδαφος. Το πρώτο τμήμα περιπλανιέται κοντά στη θάλασσα με υπέροχη θέα προς τις δύο κατευθύνσεις. Οι αναχωρήσεις και οι κατηφόρες είναι μικρές. Βυθίζεται σε έναν μικρό ορμίσκο, όπου μισή ντουζίνα άνθρωποι έβαλαν μια βουτιά. Στη συνέχεια, υπάρχει μια μακρά σκληρή ανάβαση για να διασχίσει το πίσω μέρος του ακρωτηρίου κροκοδείλου, με το μονοπάτι να τρεμοπαίζει τους βράχους. Τελικά περνά μέσα από ένα κενό και γίνεται μια πιο επίπεδη, ευρύτερη διαδρομή σε επίπεδες εκτάσεις με κατσίκα γύρω. Στη συνέχεια κατεβαίνει μέσα από τους θάμνους και μετά στρίβει δεξιά με ένα μικρό τμήμα μιας μικρής ρεματιάς στα δεξιά. Βυθίζει προς την παραλία της Λισσού. Το μονοπάτι δεν πηγαίνει στην παραλία αλλά σκύβει αριστερά. Περνάει το ψηλότερο κτίριο της αρχαίας Λισσού (αρχικά δύο ορόφους) και πολύ σύντομα μετά σε μια μικρή κοιλάδα γεμάτη δέντρα και πικροδάφνη για να βγει σε ένα σημείο πικνίκ. Υπάρχουν τρεις μεγάλες, σκιασμένες τραπέζι πικνίκ σε καλή κατάσταση. Η πηγή (που διέρχεται από ένα πέτρινο στόμιο νερού) τρέχει καλά στις 31 Μαΐου, αλλά δεν ξέρω αν είναι μια άνοιξη όλο το χρόνο. Υπάρχει πίνακας πληροφοριών για την αρχαία Λισσό. Για να πάτε στην παραλία πάρτε το μονοπάτι που συνεχίζει προς την ίδια κατεύθυνση. Για να συνεχίσετε στο Ε 4 για την Σούγια στρίψτε αριστερά σε μια μικρή κοιλάδα. Μπορείτε να επισκεφθείτε τον ναό του Ασκληπιού - περιβάλλεται από ψηλό φράχτη, αλλά η πύλη είναι ανοιχτή. Η διαδρομή είναι μια μικρή δεξιά στροφή πριν από το ναό - δεν είναι πολύ εύκολο να εντοπιστεί, αλλά σημειώνεται με κίτρινη βαφή όταν κοιτάζετε προσεκτικά. Περνάει απότομα με βράχια και θάμνους. Είναι εύκολο να πάρετε την περιστασιακή λανθασμένη στροφή, οπότε κρατήστε τα μάτια σας ξεφλουδισμένα για τα σκαριά χρώματα. Η διαδρομή εμφανίζεται σε ένα οροπέδιο και πηγαίνει κατευθείαν ανάμεσα σε περίεργα χαμηλά ηφαιστειακά πετρώματα. Στη συνέχεια κατεβαίνει κάτω από τα πεύκα και αναδύεται στο βάθος ενός φαραγγιού. Στρίψτε δεξιά και ακολουθήστε το φαράγγι μέσα από τους θάμνους και περάστε από ένα θαυμαστό κοχύλι κιτρινωπό βράχο γεμάτο μαρτίνιους. Αυτή η ενότητα μέσω των δακτυλίων είναι αρκετά μεγάλη. Εμφανίζεται τελικά πίσω από το λιμάνι. Στρίψτε αριστερά πάνω σε ένα κομμάτι άγριου εδάφους. Στο φράκτη υπάρχει ένα τμήμα που ανοίγει - δεν είναι μια αρθρωτή πύλη. Περάστε και ακολουθήστε τον παραλιακό δρόμο προς Σούγια. Ο δρόμος περνάει από το λευκό περίπτερο όπου μπορούν να αγοραστούν τα εισιτήρια για το πορθμείο. Το περίπτερο ανοίγει περίπου 30 λεπτά πριν από το πλοίο. Το 2018 μια ενιαία ακτή 11. 20 ευρώ. Φτάνει περίπου 50 λεπτά αργά και πέρασε την υπέροχη ορεινή ακτή καθώς οι σκιές επιμηκύνθηκαν και οι απόψεις και οι ευκαιρίες για φωτογραφίες ήταν φανταστικές. Μια υπέροχη μέρα.Περισσότερα\nΕίχαμε διαβάσει για το φαράγγι που περπατάει σε όλη την Κρήτη αλλά απομονώσαμε από τον περίπατο της Σαμαριάς λόγω της ανάγκης να το κάνουμε πραγματικά ως μέρος μιας περιήγησης καθώς φαινόταν δύσκολο να οδηγηθείς σε αυτό. Μετά από μια μικρή έρευνα αποφασίσαμε να κάνουμε το...φαράγγι της Λισσού λόγω του μικρότερου μήκους της, της θέσης της στη Σούγια και της ευκαιρίας να δούμε κάποια αρχαία ερείπια στη Λισσό. Βρισκόμασταν κοντά στον Σταυρό, στα βόρεια των Χανίων και χρειάστηκαν περίπου 2 ώρες για να οδηγηθούμε στη Σούγια, αλλά ήταν πολύ εύκολο να το βρούμε και απολαύσαμε την διαδρομή μέσα από το βουνό, τους πορτοκαλεώνες και τα ελαιόδεντρα. Η ίδια η Σούγια είναι όμορφη με καταπράσινες ταβέρνες σε όλη την παραλία. Πριν από την έναρξη της βόλτας μας, κάλεσα το ταξί για να οργανώσουμε έναν ανελκυστήρα πίσω. Ο αριθμός που πρέπει να καλέσετε είναι αφίσες σε όλη τη διαδρομή μέσα από τη Σούγια και βρίσκονται στην αρχή του wak έτσι δεν μπορείτε να το χάσετε! Ακόμη και όταν φτάσετε στην παραλία της Λισσού, υπάρχουν περισσότερες αφίσες, ώστε να μπορείτε να καλέσετε στο τέλος της βόλτας σας. Υπάρχουν 2 προγραμματισμένα ταξίδια προς και από τη Λισσό - μία που θα πάει εκεί στις 10 π.μ. και μία θα επιστρέψει στις 3 μ.μ. Έτσι αν θέλετε να κάνετε το περίπατο, περάστε το υπόλοιπο της ημέρας με γεύμα / ηλιοθεραπεία στην παραλία και ξέρετε ότι μπορείτε πάρτε σίγουρα ένα ταξί πίσω χωρίς να χτυπάτε. Η διαδρομή της ίδιας της διαδρομής είναι σαφώς σηματοδοτημένη σε όλη τη διαδρομή μαζί με μικρούς κίτρινους και μαύρους δείκτες και η αριστερή στροφή για να ανεβείτε στο λόφο προς την Λισσό είναι σαφώς σημειωμένη με πινακίδα, ώστε να έχετε μια πολύ δύσκολη δουλειά που λείπει. Η σκιά από τα πεύκα κατά μήκος του φαραγγιού ήταν υπέροχη και στην πραγματικότητα περισσότερο από το περπάτημα ήταν σκιερό από ό, τι πιστεύαμε ότι θα ήταν αυτό που ήταν πραγματικά καλό. Το φαράγγι και η ανύψωση είναι ωραία και εύκολο να το κάνετε - υπάρχει ένας ογκόλιθος που πρέπει να ανεβείτε δεξιά κατά την εκκίνηση, ο οποίος είναι λίγο ολισθηρός (καθαρά λόγω του αριθμού των ανθρώπων που έχουν περπατήσει πάνω του) αλλά αυτό δεν ήταν πολύ κακό. Η κάθοδος ήταν ένα κομμάτι ενός αγώνα σε σημεία, αλλά το παίρνοντας αργά και επικεντρώνοντας στα βήματά σας ήταν ωραία. Δεν μπορείτε να το κάνετε με σανδάλια! ! Ήμασταν σε εκπαιδευτές και όχι σε μπότες πεζοπορίας και αυτό ήταν καλό, οπότε μην ανησυχείτε ότι πρέπει να έχετε τα πλήρη εργαλεία πεζοπορίας. Πάρτε όμως αρκετό νερό μαζί σας. Η παραλία στο τέλος είναι μια υπέροχη ανταμοιβή με καθαρό μπλε νερό! Αν πάρετε το ταξί πίσω στη Σούγια απλά ξέρετε ότι δεν φεύγει από την ίδια την παραλία αλλά από ένα βράχο (θα δείτε ένα ελαστικό δεμένο με ένα μεγάλο βράχο) και πρέπει να πάτε προς το μικρό σπίτι με το κουδούνι και το μονοπάτι για το σκάφος είναι από εκεί. Το chap που τρέχει το ταξί νομίζω ότι χρησιμοποιείται για να μην το συνειδητοποιούν οι άνθρωποι, ώστε να σας περιμένει αν σας κουνάσει που θέλετε να συνεχίσετε όπως εμείς! Το ίδιο το περπάτημα διαρκεί περίπου 90 λεπτά και θα άφηνα άλλα 40 λεπτά για να απολαύσω τα αρχαία ερείπια της Λισσού και την παραλία πριν γυρίσω πίσω ή να πάρω το ταξί.Περισσότερα\nΌπου η ιστορία συναντά τη φύση ...\nΚοντά στη Σούγια υπάρχει ο αρχαιολογικός χώρος της Λύσσου, ο οποίος μπορεί να φτάσει είτε με τα πόδια από το χωριό είτε με ένα ταξί, επιλέξαμε τον τελευταίο αυτό κυρίως για χρονικό λόγο. Θα φτάσετε στο ναό του Ασκληπιού όπου μπορείτε να δείτε το όμορφο...ψηφιδωτό στο πάτωμα με γεωμετρικά σχήματα. Εξακολουθεί να είναι καλά διατηρημένο αν θεωρήσουμε ότι δεν προβλέπεται επικάλυψη. Οι επιγραφές υπάρχουν στην αριστερή πλευρά της εισόδου και πολλά υπολείμματα ναών βρίσκονται στο έδαφος. Η περιοχή του ναού προστατεύεται από το δίκτυο, αλλά η μικρή είσοδος είναι μερικώς ανοικτή, γεγονός που πρέπει να κρατήσει τα πρόβατα και τα κατσίκια. Ακριβώς πριν από ένα πιάτο νερού και πικνίκ τραπέζια, όπου μια ομάδα νέων ανθρώπων ψητό κρέας. Κατά μήκος του μονοπατιού υπάρχουν δύο μικρά παρεκκλήσια, όπου σε ένα S. George που σκοτώνει τη τοιχογραφία του δράκου, μπορεί να δει κανείς. Συνεχίζοντας στο μονοπάτι για να δει τους ρωμαϊκούς τάφους, χτισμένο με μεγάλη πέτρα. Πολύ όμορφη παραλία με βότσαλα, με την πράσινη σμαραγδένια θάλασσα.Περισσότερα\nΟ Ρωμαίος παραμένει σε μια απομονωμένη κοιλάδα\nΔύο χιλιάδες χρόνια κατοχής. όμορφα ψηφιδωτά. σιωπή. Τέλεια ηρεμία. Απομόνωση. Καλή στάση στη βόλτα από τη Σούγια στην Παλαιόχωρα.\nΣκάφος, Λισσός και φαράγγι πίσω στη Σούγια.\nΑν πάτε στη Λισσό, η κύρια περιοχή με την εκκλησία και το ψηφιδωτό δάπεδο είναι στα δεξιά σας όταν κατεβαίνετε προς την κοιλάδα. Περάστε από μια πύλη και βάλτε μερικά βήματα στο πάτωμα του μωσαϊκού. Στη συνέχεια, επιστρέψτε στην πύλη πριν στρίψετε δεξιά στην εκκλησία...με τοιχογραφημένους τοίχους. Αν πήγες με βάρκα ανεβαίνετε στη δεξιά πλευρά της παραλίας με τα καθίσματα και την περιοχή της βρύσης για να φτάσετε στην ίδια πύλη. Η Νεκρόπολη μπορεί να δει εξίσου καλά. Το μονοπάτι προς τα πάνω είναι βραχώδες και αμήχανο στα μέρη του, σε αντίθεση με το μονοπάτι προς το ναό και το ψηφιδωτό πάτωμα. Θαυμάσιος περίπατος μέχρι την ελληνική σημαία στον τοίχο στην κορυφή, κατά μήκος του οροπεδίου και κάτω στο φαράγγι. Εύκολη εύρεση δρομολογίων μόλις βρεθεί η εκκίνηση!Περισσότερα\nΑν δεν είστε έμπειρος και ενθουσιώδεις για τους πεζοπόρους, η συμβουλή μου είναι να λάβει μια απόλαυση σκάφος ($ 5 Ευρώ) από την Σούγια Λισσός και επιστρέφετε περπατώντας. Είναι ένα ωραίο σημείο για να κολυμπήσετε και εξερευνήστε τα ερείπια, αλλά η αύξηση είναι σκληρότερα -...- όλες οι πεζοπορίες στην Ελλάδα είναι έτσι - - και περισσότερο από ό,τι περιγράφεται. Περπατώντας πίσω, Σκεπτόμουν λοιπόν κοντινή δύο τρόπους θα νιώσετε σαν στρατιωτική boot camp. . . αλλά περπατώντας πίσω λιγότερο δύσκολο από κοντινή. Στα σημεία που θα πρέπει να χρησιμοποιήσετε τα χέρια σας μαζί με τα πόδια σας, και υπάρχουν σχεδόν καθόλου τα σημεία όπου η διαδρομή είναι πραγματικά ομαλή. Η διαδρομή είναι σημάδι, αλλά στα σημεία μπορεί να εξακολουθεί να είναι δύσκολο να ακολουθήσουν.Περισσότερα\nΑυτό είναι ένα υπέροχο σημείο εκκίνησης από Σούγια, κάτω των 2 ωρών. Έκανα μερικά δάσος, θέα στους βράχους πάνω από τη θάλασσα, σε μια απότομη κατωφέρεια σε Λισσός. Δεν υπάρχουν πάρα πολλά ερείπια, αλλά είναι ένα όμορφο blue lagoon για να κολυμπήσετε και να χαλαρώσετε...το απόγευμα. Όταν είστε έτοιμες να φύγετε, μπορείτε να πάρετε το καραβάκι από Σούγια. Φθάνει κάθε ώρα, ή μπορείτε να τηλεφώνου για να μας παραλάβουν. Μόνο 5 ευρώ η κάθε μία.Περισσότερα\nΈχουμε περάσει από αυτό το όμορφο παραλιακό όταν ήμασταν πεζοπορία μεταξύ Σούγια και Παλαιόχωρα και εκπλαγήκαμε από την όμορφη ήσυχη νερό και την υπέροχη θέα. Λισσός ήταν μια αρχαία πόλη με τόση πολλή ιστορία και μπορείτε να δείτε τα ερείπια και τι απέμεινε από αυτό....Μπορείτε επίσης να κάνετε μια βόλτα με βάρκα από την Σούγια αν είστε κουρασμένοι από κοντινή.Περισσότερα\nΑν το Πετύχεις Ταβέρνα Καφέ\nΛάβετε γρήγορα απαντήσεις από το προσωπικό του The Ancient City Lissos και από προηγούμενους επισκέπτες.


Ο νικητής είναι μόνος : CaptainBook.gr - Το πιο ενημερωμένο ηλεκτρονικό βιβλιοπωλείο.\nΤο "Ο νικητής είναι μόνος" είναι γεμάτο σκέψεις για την προσωπική δύναμη και τα αθώα όνειρα που χειραγωγούνται ή καταστρέφονται από την επιτυχία. Εκτυλίσσεται μέσα σε ένα εικοσιτετράωρο, στον κόσμο της μόδας και του κινηματογράφου, στο φεστιβάλ των Καννών. Ο Ιγκόρ, ένας επιτυχημένος και πλούσιος Ρώσος επιχειρηματίας, ψάχνει κάποιον να θυσιάσει στο όνομα της αγάπης για να στείλει ένα μήνυμα στην πρώην γυναίκα του, την Εύα. Καθώς πάντα πίστευε ότι η ζωή του μαζί της ήταν μέρος ενός θεϊκού σχεδίου, της είχε πει ότι θα κατέστρεφε κόσμους ολόκληρους για να την ξαναφέρει κοντά του αν ποτέ την έχανε. Καθώς εκτυλίσσεται η ιστορία και εκτροχιάζεται η ηθική, έρχεται στην επιφάνεια η πάλη μεταξύ μιας δύναμης του κακού, που παίρνει σάρκα και οστά στο πρόσωπο ενός καθʼ έξη δολοφόνου, και της κοινωνίας.\n"Από καταβολής κόσμου, ο άνθρωπος πιστεύει πως το να βρίσκεται κοντά σε κάτι άπιαστο και μυστηριώδες τον γεμίζει ευλογίες", λέει στον Χαμίντ ένας φίλος του. Έτσι λοιπόν, όλοι έχουν έρθει στις Κάννες για να κυνηγήσουν τα όνειρά τους, να αναζητήσουν την τύχη τους και να πραγματοποιήσουν τις παιδικές τους επιθυμίες, δηλαδή να φτιάξουν τον κόσμο και να ωφελήσουν την κοινωνία. Άραγε θα βρουν στο δρόμο τους ευλογίες ή την προδοσία; Μήπως όταν έρθουν πρόσωπο με πρόσωπο με τον κίνδυνο θα αφήσουν κατά μέρος την ανθρωπιά τους; Και ποιος είναι ο πραγματικός «νικητής» του τίτλου; Ο καθʼ έξη δολοφόνος που ξεφεύγει, ή το νεαρό μοντέλο από την Αφρική που κάνει τη θαρραλέα επιλογή να μείνει πιστή στην ερωτική σύντροφο και μέντορά της, βάζοντας ίσως με αυτόν τον τρόπο τέλος στην καριέρα της;\nISBN (10ψήφιο): 960-14-1927-6


Διαθέσιμα στα τέλη Ιουλίου 2019\nΠρόκειται για μία εντελώς νέα σειρά μοτοσυκλετών που παρουσιάστηκε και θα είναι διαθέσιμη από τον Ιούλιο του 2019\nΗ μεγάλη γκάμα της Beta περιλαμβάνει οχτώ μοντέλα. Τέσσερα με δίχρονους (125, 200, 250 και 300 κ.εκ.) και άλλα τόσα με τετράχρονους κινητήρες (350, 390, 430, 480). Η ιταλική εταιρεία ισχυρίζεται πως έχει επαναπροσδιορίσει την φιλοσοφία κατασκευής των μοτοσυκλετών της. Παραμένουν ελαφριές αλλά γίνονται ακόμη πιο εύκολες στην οδήγηση με απόλυτα εκμεταλλεύσιμες δυνατότητες ακόμη και από άπειρους αναβάτες.\nΤα πλαίσια και των οχτώ μοντέλων έχουν επανασχεδιαστεί και η γεωμετρία έχει αλλάξει με στόχο την αυξημένη ευελιξία. Το ψαλίδι έχει μακρύνει στα τετράχρονα και το δίχρονο 200 κ.εκ. για μεγαλύτερη σταθερότητα. Το βάρος έχει μειωθεί και στο κάτω μέρος είναι πιο στενό.\nΤο υποπλαίσιο είναι κατασκευασμένο με στόχο την μεγαλύτερη αντοχή, ενώ έχει σχεδιαστεί για να φιλοξενεί το φιλτροκούτι.\nΑλλαγές έχουν γίνει και στην εργονομία. Το ρεζερβουάρ στα τετράχρονα μοντέλα έχει χωρητικότητα 9,1 λίτρα και στα δίχρονα 9,5 λίτρα. Νέας σχεδίασης είναι τα μαρπιέ, το πλαϊνό σταντ, το λεβιέ φρένου και το κάλυμμα της αλυσίδας.\nΗ λειτουργία και το είδος των αναρτήσεων στα μοντέλα του 2020, αναθεωρήθηκαν για να ταιριάζουν καλύτερα στα νέα χαρακτηριστικά των μοτοσυκλετών. Το πιρούνι έχει νέο cartridge για να μπορεί να ανταπεξέλθει καλύτερα με τις ανωμαλίες του εδάφους. Νέα είναι και τα αμορτισέρ τα οποία διαθέτουν προοδευτικότερη λειτουργία.\nΌλοι οι τετράχρονοι κινητήρες έχουν μικρότερο βάρος με ελαφρύτερα κινούμενα μέρη. Ο συμπλέκτης πλέον βρίσκεται ψηλότερα και ο στρόφαλος πιο πίσω. Οι αλλαγές αυτές, σύμφωνα με την Beta, μεταφέρουν το κέντρο βάρους χαμηλότερα και πιο κοντά στην έδραση του ψαλιδιού. Το καπάκι του βολάν είναι από μαγνήσιο.\nΝέα είναι η τρόμπα νερού, ο μηχανισμός του επιλογέα των ταχυτήτων, οι δίσκοι συμπλέκτη και ο αισθητήρας νεκράς σχέσης. Νέα σχεδίαση διαθέτουν ο κύλινδρος και η κεφαλή ενώ ανανεώθηκαν και οι χάρτες ανάφλεξης.\nΟι δίχρονοι κινητήρες με 125, 250 και 300 κ.εκ. έχουν νέο αντικραδασμικό άξονα για πιο ομαλή λειτουργία και λιγότερους κραδασμούς. Το 250 έχει νέα κυλινδροκεφαλή. Στο 125 έχουν αλλάξει πολλά. Νέο κύλινδρο και εξαγωγή, κάλυμμα συμπλέκτη, εξάτμιση με νέο θάλαμο διαστολής,


Αθλέτικο Αφάντου - Ο Κοσκινιώτης στην Αθλέτικο! - - Ποδόσφαιρο - www.12sports.gr\nΤον Κώστα Κοσκινιώτη απέκτησε η Αθλέτικο Αφάντου, η οποία ξεκίνησε το σχεδιασμό της για το νέο πρωτάθλημα της Β' Κατηγορίας. Η ανακοίνωση της ομάδας: ''Το Δ.Σ. της Αθλέτικο Αφάντου και ο χορηγός της ομάδας μας ZEUS KOLYMBIA ανακοινώνουν την απόκτηση του ποδοσφαιριστή Κώστα Κοσκινιώτη στην ανδρική ομάδα ποδοσφαίρου. Ο ποδοσφαιριστής αγωνίζεται στον χώρο της άμυνας και την χρονιά που μας πέρασε αγωνίστηκε με την ομάδα της Δόξας Ψίνθου στο πρωτάθλημα της Β’ Κατηγορίας Ε.Π.Σ.Δωδεκανήσου. Η διοίκηση καλωσορίζει τον Κώστα στην οικογένεια της Αθλέτικο και του εύχεται πολλές επιτυχίες με υγεία''.


ΑΓΙΟΚΥΠΡΙΑΝΙΤΗΣ: ΤΟ ΜΙΚΡΟ ΠΟΙΜΝΙΟ ΤΗΣ ΕΣΧΑΤΟΛΟΓΙΚΗΣ ΚΙΒΩΤΟΥ\n...Κοιτάξτε γύρω σας τί ήσυχα που κάθονται οι άνθρωποι, τί φρόνημα που πάνε να παντρευτούν και να βαπτισθούν στις μεγάλες εκκλησίες, και με τί κατάνυξη βάζουν στα παιδιά τους το μύρο του «πλέον απαισίου συγκρητιστού Αθηναγόρα», κοιτάξτε τί πλήθος είναι όλοι αυτοί, και τί σπουδαίοι άνθρωποι, Ιερείς και Αρχιερείς, επιστήμονες, άρχοντες, Γραμματείς, Φαρισαίοι, Νομοδιδάσκαλοι. Δεν ξέρουν όλοι αυτοί και ξέρουν οι αγράμματοι Παλαιοημερολογίτες; Οι αγράμματοι Παλαιοημερολογίτες μπορεί να μην ξέρουν τίποτε. 'Ενα μόνον ξέρουν: ότι συμφωνούν με τους νεομάρτυρες, τους ομολογητές, τους Πατέρες, τους αναχωρητές, τους παλιούς μάρτυρες, τους Αποστόλους. Δεν τους ενδιαφέρει, αν είναι λίγοι, γιατι λίγοι ήταν πάντοτε οι πραγματικοί Χριστιανοί, δεν τους ενδιαφέρει, αν είναι αδύνατοι, γιατι αδύνατοι ήταν και οι Απόστολοι, δεν τους πειράζει που είναι αγράμματοι. Για ένα πράγμα μόνο αγωνιούν: πώς να μείνουν πιστοί στην Ορθοδοξία, πώς να μείνουν μέσα στην Εκκλησία, πως να τρέξουν στην Κιβωτό...\nΠόσο μικρό ήταν πάντοτε το ποίμνιο του Χριστού! «Το μικρόν ποίμνιον». Και τι σαθρά πήλινα και οστράκινα σκεύη είναι όλοι αυτοί, που έμειναν να μαρτυρούν στον σύγχρονο κόσμο την Αλήθεια. Ο αγράμματος όχλος, «ο μη γινώσκων τον νόμον», με τα πάθη του και τις διαιρέσεις του, τις στενοκεφαλιές του. «Μη τις εκ των αρχόντων επίστευσεν εις αυτόν, ή εκ των Φαρισαίων;» ρωτούν οι Γραμματείς των Νεοημερολογιτών. «Αλλ' ο όχλος ούτος, ο μή γινώσκων τον νόμον, επικατάρατοί είσι». «Έγινε μήπως κανένας θεολόγος Παλαιοημερολογίτης; Έγινε κανένας καθηγητής Πανεπιστημίου Παλαιοημερολογίτης; Έγινε κανένας από τούς σημερινούς «καθαρούς» Επισκόπους Παλαιοημερολογίτης; 'Οχι, κανένας σοφός και κανένας ισχυρός του αιώνος τούτου δεν ακολούθησε τον αγράμματο όχλο των Παλαιοημερολογιτών, αυτούς τους «ολίγους» Γαλιλαίους, που φωνάζουν, πως δήθεν -άκουσον, άκουσον - η Ελλαδική Εκκλησία συμφωνεί με τον Αθηναγόρα και τον Δημήτριο (και τον σημερινό Βαρθολομαίο) και κτυπούν το ξύλο, όπως άλλοτε ο Νώε για να μπουν τα ζώα μέσα στην Κιβωτό τους. Κοιτάξτε γύρω σας τί ήσυχα που κάθονται οι άνθρωποι, τί φρόνημα που πάνε να παντρευτούν και να βαπτισθούν στις μεγάλες εκκλησίες, και με τί κατάνυξη βάζουν στα παιδιά τους το μύρο του «πλέον απαισίου συγκρητιστού Αθηναγόρα», κοιτάξτε τί πλήθος είναι όλοι αυτοί, και τί σπουδαίοι άνθρωποι, Ιερείς και Αρχιερείς, επιστήμονες, άρχοντες, Γραμματείς, Φαρισαίοι, Νομοδιδάσκαλοι. Δεν ξέρουν όλοι αυτοί και ξέρουν οι αγράμματοι Παλαιοημερολογίτες; Οι αγράμματοι Παλαιοημερολογίτες μπορεί να μην ξέρουν τίποτε. 'Ενα μόνον ξέρουν: ότι συμφωνούν με τους νεομάρτυρες, τους ομολογητές, τους Πατέρες, τους αναχωρητές, τους παλιούς μάρτυρες, τους Αποστόλους. Δεν τους ένδιαφέρει, αν είναι λίγοι, γιατι λίγοι ήταν πάντοτε οι πραγματικοί Χριστιανοί, δεν τους ενδιαφέρει, αν είναι αδύνατοι, γιατι αδύνατοι ήταν και οι Απόστολοι, δεν τους πειράζει που είναι αγράμματοι. Για ένα πράγμα μόνο αγωνιούν: πώς να μείνουν πιστοί στην Ορθοδοξία, πώς να μείνουν μέσα στην Εκκλησία, πως να τρέξουν στην Κιβωτό. Στους δε διδασκάλους των Νεοημερολογιτών, που ενθαρρύνουν τους οπαδούς τους με τα πλήθη της «ανά την Οικουμένην Εκκλησίας», απαντούν με τον 'Αγιο Θεόδωρο τον Στουδίτη: «Εις ευδόκιμων εις το Θείον, προτιμότερος υπέρ μυριάδας αυθαδεία σεμνυνομένας. Αλλά συ μεν προτίμησον, ει δοκεί, του σωζομένου Νώε το υποβρύχιον πλήθος· εμοί δε συγχώρησον τοις ολίγοις τη Κιβωτώ προσδραμείν». Ο αγώνας των Παλαιοημερολογιτών ήταν και είναι για την Ορθοδοξία. Η αλλαγή του εορτολογίου δεν ήταν μόνο μία καταπάτηση κανόνων. Ήταν η αρχή της κατεδαφίσεως των τειχών της Ορθοδοξίας, μιας κατεδαφίσεως που προετοιμαζόταν από την εποχή ακόμη του Θεοκλήτου Φαρμακίδη. Αν οι αγωνισταί της Ορθοδοξίας απεκλήθησαν Παλαιοημερολογίτες, αυτό οφείλεται στο γεγονός, ότι οι εχθροί της Ορθοδοξίας απεφάσισαν να αρχίσουν την ανατροπή της με την εισαγωγή του παπικού εορτολογίου. 'Αν είχαν αρχίσει από αλλού, άλλη θα ήταν τώρα η μορφή του αγώνος και άλλο το όνομα των αγωνιστών της Ορθοδοξίας, που σήμερα ονομάζονται Παλαιοημερολογίτες. Οι εχθροί της Ορθοδοξίας κάνουν, πως δεν καταλαβαίνουν το νόημα του αγώνος των Παλαιοημερολογιτών. «Πράγμα μεγέθους ο Χριστιανισμός, λέγουν, πνίγεται παρ' αύτοίς εις 13 σταγόνας ύδατος. Αι 13 ημέραι του ημερολογίου διαφορά τρομακτική, θέμα σωτηρίας, δόγμα πίστεως». Κλασσική εκδήλωση αδυναμίας μπροστά στην αλήθεια ή διαστρέβλωσή της. Οι Παλαιοημερολογίτες ποτέ δεν αγωνίστηκαν για δεκατρείς ημέρες και για ημερολόγια. Η αστρονομική ακρίβεια ήταν η δικαιολογία των Νεοημερολογιτών. Οι Ορθόδοξοι στην Ελλάδα το 1924 είδαν να ανατρέπεται η λατρευτική αρμονία της ανά τον κόσμο Εκκλησίας του Χριστού, αρμονία που βασίλευε 16 ολόκληρους αιώνες. Είδαν την περιφρόνηση προς τις παραδόσεις της Εκκλησίας, είδαν την συγκρητιστική ερωτοτροπία με τους αιρετικούς της Δύσεως, που ήταν η πραγματική αιτία της εισαγωγής του δυτικού καλενδαρίου, και το χειρότερο απ' όλα είδαν την κρυμμένη άρνηση του αλάθητου των αποφάσεων της Εκκλησίας, που τελικά φανερώθηκε σε όλη της την δόξα με την άρση του αναθέματος κατά του Παπισμού το 1965. Με άλλα λόγια αντιλήφθηκαν, ότι το σκάφος της Ελλαδικης Εκκλησίας είχε προσκρούσει σε ύφαλο και άρχισε να κάνει νερά. Η αλλαγή του ημερολογίου ήταν η πρώτη μπαλταδιά στον κορμό της Εκκλησίας, της οποίας το κόψιμο σχεδιαζόταν από μακρού. Θα έπρεπε να είναι τυφλός κανείς για να μη δει και να μη καταλάβει, ότι αυτοί που έδωσαν την πρώτη μπαλταδιά δεν θα σταματούσαν, αλλά θα συνέχιζαν. Σκοπός τους δεν ήταν η πρώτη μπαλταδιά, αλλά το ρίξιμο του δένδρου. 'Οσοι είχαν ευσέβεια το κατάλαβαν αυτό πολύ καλά και βλέπουμε τώρα, ότι είχαν δίκιο. Η αλλαγή του εορτολογίου δεν ήταν ένα απλό και ανεξάρτητο γεγονός, δεν ήτο μια τυχαία έμπνευση ενός Αρχιεπισκόπου, ήταν η πρώτη έκρηξη ενός ηφαιστείου, που έβραζε από καιρό, έκρηξη που προμήνυε τις άλλες εκρήξεις που ακολούθησαν και των οποίων είμαστε μάρτυρες. Έτσι είδαν το εορτολογικό ζήτημα οι Παλαιοημερολογίτες και οι καιροί έδειξαν, ότι είδαν σωστά. Σημείωσις: Αποσπάσματα εκ των ανθενωτικών έργων του ιατρού Αλεξ. Καλόμοιρου(+): «Κατά ενωτικών» και «Το σύγκριμα». «Ο κόσμος και ο διάβολος οδηγούν την Εκκλησία σε τόσο φοβερές δοκιμασίες, που μπορεί να έλθει ημέρα, όλοι οι Επίσκοποι μιας χώρας να έλθουν σε κοινωνία με τούς αιρετικούς. Τί θα κάνουν τότε οι πιστοί; Τί θα κάνουν οι λίγοι εκείνοι, που θα έχουν τον ηρωισμό να μην ακολουθήσουν την μάζα, να μην ακολουθήσουν τους συγγενείς, τους γειτόνους και τους συμπολίτας των; Θα πρέπει όλοι οι πιστοί να καταλάβουν, ότι η Εκκλησία δεν είναι εκεί που φαίνεται. Οι Λειτουργίες θα εξακολουθήσουν να γίνονται και οι ναοί να γεμίζουν από πιστούς, όμως η Εκκλησία δεν θα έχει καμμία σχέση με τους ναούς εκείνους, ούτε με εκείνα τα ράσα κι εκείνους τους πιστούς. Η Εκκλησία είναι εκεί, όπου υπάρχει η αλήθεια. Πιστοί είναι εκείνοι, που συνεχίζουν την αδιάκοπη παράδοση της Ορθοδοξίας, το έργο αυτό του Αγίου Πνεύματος. Ιερείς είναι εκείνοι που σκέπτονται, ζουν και διδάσκουν, όπως οι Πατέρες και οι 'Αγιοι της Εκκλησίας, ή τουλάχιστον, που δεν τους αρνούνται με την διδαχή τους. 'Οπου δεν υπάρχει αυτή η συνέχεια σκέψεως και ζωής, είναι πλάνη να ομιλούμε για Εκκλησία, έστω και αν όλα τα εξωτερικά φαινόμενα μιλούν γι' αυτήν. Πάντα θα βρεθεί ένας κανονικός ιερεύς, χειροτονημένος από έναν κανονικό Επίσκοπο, που να ακολουθεί τήν Παράδοση. Γύρω σε τέτοιους ιερείς θα συσπειρώνονται οι μικρές ομάδες των πιστών που θα απομείνουν στο τέλος των καιρών. Αυτές οι μικρές ομάδες, θα είναι η κάθε μία τους και από μία τοπική «Καθολική» Εκκλησία του Θεού. Ο πιστός θα βρίσκει μέσα σ' αυτές όλο το πλήρωμα της Χάριτος του Θεού. Δεν θα έχουν ανάγκη από διοικητικούς ή άλλους δεσμούς, γιατι η κοινωνία που θα υπάρχει μεταξύ τους θα είναι η τελειότερη που μπορεί να υπάρξει. Θα είναι η κοινωνία στο Σώμα και το Αίμα του Χριστού, η Κοινωνία στο Πνεύμα το Άγιο. Οι χρυσοί κρίκοι της αναλλοίωτης Ορθοδόξου Παραδόσεως θα συνδέουν τις Εκκλησίες αυτές μεταξύ τους, καθώς και με τις Εκκλησίες του παρελθόντος, με την θριαμβεύουσα Εκκλησία των ουρανών. Μέσα σ' αυτές τις μικρές ομάδες θα διατηρηθεί ακέραιη η Μία, Αγία, Καθολική καί Αποστολική Εκκλησία. Βέβαια είναι θαυμάσιο να μπορεί να υπάρχει τάξις και συντονισμός στις εξωτερικές εκδηλώσεις των διαφόρων Εκκλησιών, και oι ολιγότερο σημαντικές Εκκλησίες να παίρνουν κατευθύνσεις και οδηγίες από τις πιο σημαντικές, όπως γίνεται τώρα ανάμεσα στις Επισκοπές, τις Μητροπόλεις, τις Αρχιεπισκοπές και τα Πατριαρχεία. Όμως στο τέλος των καιρών τέτοιες εξωτερικές σχέσεις και επαφές θα είναι τις περισσότερες φορές αδύνατες. Θα υπάρχει τέτοια σύγχυσις στον κόσμο, που η μία Εκκλησία δεν θα μπορεί να είναι τόσο σίγουρη για την ορθοδοξία της άλλης, λόγω του πλήθους των ψευδοπροφητών, που θα έχουν γεμίσει τον κόσμο, και θα λέγουν «εδώ ο Χριστός και εκεί ο Χριστός». Μόνον μέσα σε μικρές ομάδες θα διατηρείται η βεβαιότης της ορθής πίστεως και ζωής. Μπορεί να υπάρχουν και παρεξηγήσεις ανάμέσα σέ πραγματικά Ορθόδοξες Εκκλησίες λόγω της «συγχύσεως των γλωσσών» που υπάρχει στην σύγχρονο Βαβέλ. Όμως τίποτε απ' αυτά δεν θα διασπά την ουσιαστική ενότητα της Εκκλησίας. Στο τέλος των καιρών όλοι θα ισχυρίζονται ότι είναι Χριστιανοί Ορθόδοξοι και ότι η Ορθοδοξία είναι όπως την καταλαβαίνουν αυτοί. Παρ' όλα αυτά όμως, όσοι θα έχουν καθαρή καρδιά και φωτισμένο από την θεία Χάρι νου, θα αναγνωρίζουν την Ορθόδοξο Εκκλησία παρ' όλες τις φαινομενικές διαιρέσεις και την ολοσχερή έλλειψη εξωτερικής αίγλης. Θα συσπειρώνωνιαι γύρω στους πραγματικούς ιερείς και θα γίνονται οι στύλοι της Εκκλησίας. Ας κάνουν ό,τι θέλουν oi άνθρωποι του κόσμου. Ας γίνονται οικουμενικά συνέδρια, ας ενώνονται οι «Εκκλησίες», ας νοθεύεται ο Χρι στιανισμός, ας αλλοιώνεται η παράδοσις και η ζωή, ας ενώνονται οι θρησκείες.Η Εκκλησία του Χριστού θα μένει αναλλοίωτη, γιατι, όπως λέγει ο Χρυσόστομος, έστω και ένας στύλος της αν παραμείνη όρθιος, η Εκκλησία δεν θα πέσει. «Ουδέν Εκκλησίας ισχυρότερου. Του ούρανού υψηλοτέρα εστί, της γης πλατυτέρα εστίν. Ουδέποτε γήρα, αεί δε ακμάζει». Στύλος της Εκκλησίας είναι ο κάθε πραγματικός πιστός, που μένει κολλημένος στην Παράδοση των Πατέρων, παρ' όλα τα φοβερά ρεύματα τού κόσμου που δοκιμάζουν να τον παρασύρουν. Τέτοιοι στύλοι θα υπάρχουν μέχρι την συντέλεια του κόσμου, ό,τι και να γίνει. Εξ' άλλου, όταν φθάσουν να γίνουν αυτά τα πράγματα, ο ερχομός του Κυρίου δεν θα είναι μακριά. Αυτή η κατάστασις θα είναι το πιο φοβερό σημάδι, ότι κοντεύει ο ερχομός Του. Τότε ακριβώς «ήξει το τέλος». Oι γλυκανάλατοι και συναισθηματικοί Χριστιανοί θεωρούν τα παραπάνω σαν υπερβολική και αποκρουστική άπαισιοδοξία. Σύμμαχοι του κόσμου, δεν μπορούν να ιδούν την σφραγίδα του διαβόλου σ' αυτό που οι ίδιοι επικροτούν. Ούτε μπορούν να αναμετρήσουν το τεράστιο χάος που χωρίζει τον κόσμο από τον Θεό, γιατι τότε θα είναι αναγκασμένοι να παραδεχθούν ότι το ίδιο χάος χωρίζει και τους ίδιους από τον Θεό. Δεν μπορούν λοιπόν να ανεχθούν να είναι κανείς απαισιόδοξος για την σύγχρονη Βαβέλ. Είναι τόσο ικανοποιημένοι από την εποχή τους. Βλέπουν το μέλλον τόσο λαμπρό. Ο Χριστιανισμός γι' αυτούς είναι τόσο συμβατός με τον κόσμο και είναι τόσο ευχαριστημένοι γι' αυτό, που δεν θα σε συγχωρήσουν αν τους δείξεις ότι πλανώνται. Οραματίζονται στο μέλλον μια παγκόσμια ενωμένη Εκκλησία, με όλους τους ανθρώπους ενωμένους με τον δεσμό της αγάπης. Οι αιρετικοί των διαφόρων αποχρώσεων είναι γι' αυτούς «οι αδελφοί τους Χριστιανοί», από τους οποίους τους εχώρισαν οι εγωισμοί και οι στενοκεφαλιές παρωχημένων εποχών... Για τους ανθρώπους του κόσμου, αυτή η προοπτική του παγκοσμίου κράτους και της παγκοσμίου θρησκείας είναι κάτι το πολύ ευχάριστο. Το ίδιο συμβαίνει και για όσους ποθούν σήμερα την ένωση των «Εκκλησιών» και δεν δίδουν σημασία στην αλήθεια. Για τους τελευταίους αυτούς, τα δογματικά θέματα είναι μισερές βυζαντινολογίες. Αλλά, «διά τούτο πέμψει αυτοίς ο Θεός ενέργειαν πλάνης εις το πιστεύσαι αυτούς τω ψεύδει, ίνα κριθώσι πάντες oι μη πιστεύσαντες τη αληθεία, αλλ' ευδοκήσαντες εν τη αδικία».\nΜέσα σ' αυτήν την κοινωνία του Αντιχρίστου, οι λίγοι που θα μείνουν γνήσιοι Ορθόδοξοι Χριστιανοί θα αποτελούν την πέτρα του σκανδάλου, την μόνη παραφωνία μέσα στην τόση διαβολική αρμονία. Γι αυτούς οι μέρες εκείνες θα είναι ημέρες θλίψεως μεγάλης. «Και έσεσθε μισούμενοι υπό πάντων των εθνών διά το όνομά μου». Θα είναι μία νέα περίοδος μαρτυρίου, μαρτυρίου περισσότερο ψυχικού παρά σωματικού. Οι Ορθόδοξοι Χριστιανοί θα είναι μέσα στο απέραντο παγκόσμιο κράτος οι απόκληροι της κοινωνίας. «Και ποιήση, όσοι αν μη προσκυνήσωσι τη εικόνι του θηρίου, ίνα αποκτανθώσι. Και ποιεί πάντας, τους μικρούς και τους μεγάλους, και τους πλουσίους και τους πτωχούς, και τους ελευθέρους και τους δούλους, ίνα δώσωσιν αυτοίς χάραγμα επί της χειρός αυτών της δεξιάς, ή επί των μετώπων αυτών, και ίνα μη τις δύναται αγοράσαι ή πωλησαι ειμή ο έχων το χάραγμα, το όνομα του θηρίου ή τον αριθμόν του ονόματος αύτού». (Αποκ. 13, 15).\nΕισαγωγή στο μονοτονικό σύστημα, τίτλος και επιμέλεια κειμένου ΑΓΙΟΚΥΠΡΙΑΝΙΤΗΣ.\nΕκ του βιβλίου του μακαριστού Ιερομονάχου π. Θεοδωρήτου Μαύρου: ''Παλαιόν και Νέον''.\n'Αγιον Ορος. Αθήναι 2000. Έκδοσις Β' Βελτιωμένη.\nΑπό την ημερολογιακή καινοτομία του 1924 στην σημερινή συγκριτιστική αίρεση του Οικουμενισμού.\nΣελίδες 102 - 109.\nΣτην φωτογραφία ο μακαριστός Ιερομόναχος π. Θεοδώρητος Αγιορείτης.